
1. УСЛОВИ РАДА ШКОЛЕ
      Основна школа „Павле Илић – Вељко“ Душановац, реализује свој план и програм у матичној школи и три издвојена одељења: четворогодишњој школи у Михајловцу, Дупљану и Малој Каменици. Ученици од првог до четвртог разреда у Михајловцу, Малој Каменици и Дупљану наставу су похађају у неподељеним одељењима, а у Душановцу два комбинована одељења. Укупан број одељења у школи је 9. Укупан број ученика на почетку школске године је био 46 као и на крају школске године. Ове школске године у школи је реализован и припремни предшколски програм у матичној школи у Душановцу и у издвојеном одељењу у Михајловцу.
Материјално – технички и просторни услови
         У матичној школи  (укупно 36 ученика распоређених у шест одељења)  има укупно шест учионица, просторију за наставу физичког васпитања, кабинет информатике, библиотеку, радионицу. 
У издвојеном одељењу у Михајловцу (укупно 5 ученика у једном одељењу) има пет учионица, фискултурнa салa, кабинет информатике, трпезаријa.
Издвојено одељење у Малој Каменици (укупно 1 ученик у једном одељењу) има 1 учионицу, малу фискултурну салу, кухињу и мокри чвор. 
Издвојено одељење у Дупљану (укупно 4 ученика у једном одељењу)  има 1 учионицу, 1 информатички канинет, кухињу и санитарни чвор.
           У настави су се користила наставна средства која су присутна у школи и која су уписана у годишњи план рада школе за школску 2025/2026. годину.

      Школски намештај у већини просторија је дотрајао и у доста лошем стању.

У кабинетима недостају наставна средства. Школа је опремљена интерактивном таблом и рачунарском опремом.  Наставници са ученицима израђују васпитно-образовне паное.


Сва издвојена одељења поседују рачунаре, пројекторе, штампаче, интернет, касетофоне и друга наставна средства.
Кадровски услови 

Што се тиче кадровских потреба ситуација је следећа:

Сања Радосављевић, наставник ликовне културе у ОШ „Вера Радосављевић“ у Неготину, од 01.09.2025. године обавља функцију заменика директора поменуте школе, те је радни однос као наставник ликовне културе и цртања сликања и вајања у нашој школи засновала Тамара Станисављевић са 30% норме.

Наставница физике Јелена Поповић је на породиљском боловању, па је као њена замена радни однос засновала наставница Снежана Симић.

Секретар Невена Никић вратила се са породиљског боловања. 

Наставник информатике Милош Гагић држи наставу из Информатике и рачунарства са 10% норме у осмом и шестом разреду, док наставница Санела Ђорђевић – Челић држи наставу Информатике и рачунарства са 10% норме у петом и седмом разреду.

У подручном одељењу у Малој Каменици радни однос засновала је Зорица Шеган – наставник разредне наставе.
На почетку школске године настава технике и технологије са 10% норме остала је нестручно заступљена. 
          Наставно-васпитно особље је показало велику заинтересованост за решавање свих проблема, како за материјално-техничку опремљеност школе, тако и за реализацију и унапређивање васпитно-образовног рада у школи и ваннаставним активностима.
Услови средине у којој школа ради
         Све школе раде у локалним срединама у којима је велики број људи на раду у иностранству, па је сарадња са њима нешто интензивнија у појединим временским периодима. Сарадња са родитељима ученика је константна како кроз индивидуалне контакте, повремене родитељске састанке тако и кроз програме слободних активности, решавања социјалних и других материјалних потреба школе.

Примарни задаци школе
У школи се водило рачуна о просторном уређењу школе. Радило се на развијању толерантнијих међусобних односа и побољшању целокупне климе у школи. Сваком ученику се прилазило индивидуално у покушају решавања актуелних проблема са којим се суочавају. Подстицала се креативност ученика.

Један број одељењских заједница реализован је радионичарским обликом рада, док су неке теме реализоване са два или четири разреда, што је омогућено распоредом да сви ученици истовремено имају час одељењског старешине.
2. ОРГАНИЗАЦИЈА  РАДА  ШКОЛЕ
На почетку школске године, формирана су одељења, одређени одељењске старешине и подељена задужења наставника. Израђен је и распоред осталих облика образовно-васпитног рада.


Прво полугодиште школске 2025/26. године завршено је у уторак, 30.12.2025. године. како је предвиђено Календаром образовно-васпитног рада основне школе. Сви наставници и учитељи закучили су оцене својим ученицима. 


Друго полугодиште се завршило 12.06.2026. године, а завршни испит је реализован 15., 16. и 17. Јуна како је предвиђено Календаром образовно-васпитног рада.

Остали облици образоно-васпитног рада реализовани су у складу са могућим уклапањем превоза ученика и наставног особља. Ради што веће реализације ове наставе, направљен је посебан распоред реализације, као и тимски рад два или више наставника у реализацији појединих програма.

3.  РАД  СТРУЧНИХ  ОРГАНА И  СТРУЧНИХ  САРАДНИКА

3.1 Наставничко веће је радило по плану који је прописан Годишњим планом рада. 

Током школске 2025/26, године Наставничко веће одржало је једанаест седница.
Прва седница Наставничког већа одржана је 26.08.2025. године. 

Педагог школе упознала је Наставничко веће са извештајем са завршног испита. Наставничко веће упознатио је са календаром васпитно-образовног рада за школску 2025/26. годину.


Што се тиче кадровских потреба ситуација је следећа:

Сања Радосављевић, наставник ликовне културе у ОШ „Вера Радосављевић“ у Неготину, од 01.09.2025. године обавља функцију заменика директора поменуте школе, те је радни однос као наставник ликовне културе и цртања сликања и вакања  у нашој школи засновала Тамара Станисављевић са 30% норме.

Наставница физике Јелена Поповић је на породиљском боловању, па је као њена замена радни однос засновала наставницаСнежана Симић.

Секретар Невена Никић вратила се са породиљског боловања. 

Наставник информатике Милош Гагић држи наставу из Информатике и рачунарства са 10% норме у осмом и шестом разреду, док наставница Санела Ђорђевић – Челић држи наставу Информатике и рачунарства са 10% норме у петом и седмом разреду.

У подручном одељењу у Малој Каменици радни однос засновала је Зорица Шеган– наставник разредне наставе.

 Сви наставници добили су своја задужења у оквиру 40-о часовне ране недеље.

У школској 2025/26 . години наша школа броји 9 одељења (5 комбинованих одељења нижих разреда и 4 чиста одељења виших разреда).

Душановац: Одељење припремног, другог и четвртог разреда, учитељица: Данијела Величковић; укупан број ученика је: 6;

Одељење првог и трећег разреда, учитеица: Радица Ивановић; укупан број ученика је: 6;

Михајловац: Одељење припремног, другог и трећег разреда, учитељица: Маја Стефановић;  укупан број ученика је: 5.

Мала Каменица: Одељење четвртог разреда, учитељица: Зорица Шеган; укупан број ученика је: 1.

Дупљане: Одељење другог, трећег и четвртог разреда, учитељица: Снежана Гугић; укупан број ученика је: 4.

Пети разред: разредни старешина: Сања Буљигић, наставник енглеског језика, укупан број ученика је: 5.

Шести разред: разредни старешина: Снежана Радојевић, наставник географије, укупан број ученика је: 7

Седми разред: разредни старешина: Ива Миловановић, наставник српског језика и књижевности, укупан број ученика је : 8.

Осми разред: разредни старешина: Слађана Ватовић, наставник биологије, укупан број ученинка је 5.

 Укупан број ученика је 47 распоређених у 9 одељења.

За руководиоца Одељењског већа разредне наставе именована је Маја Стефановић- наставник разредне наставе;

За руководиоца Стручног већа наставника друштвене групе предмета именована је Ива Миловановић – наставник енглеског језика;

За руководиоца Одељењског већа предметне наставе именована је Ива Миловановић – наставник српског језика и књижевности;

За руководиоца Стручног већа наставника природне групе предмета именована је Снежана Радојевић – наставник географије;

За руководиоца Стручног већа наставника вештина именована је Милена Антић – наставник музичке културе.

Седницама Наставничког већа и Педагошког колегијума руководиће директор школе – Јасна Станојевић.


Наставничко веће је за чланове Стручног актива за развој Школског програма именовало следеће наставнике:

Маја Стефановић – наставник разредне наставе;

Слађана Ватовић – наставник биологије;

Снежана Радојевић – наставник географије.

Каћа Петрушевска – педагог.


Наставничко веће дало је предлог чланова стручног актива за Школско развојно планирање из реда наставника и стручних сарадника:

Маја Стефановић- наставник разредне наставе;

Сања Буљигић – наставник енглеског језика;

Снежана Радојевић – наставник географије;

Ана Ранђеловић – наставник физичког и здравственог васпитања;

Каћа Петрушевска – стручни сарадник.


Наставничко веће разматрало је и утврдило распоред часова  редовне наставе након што су извршене потребне корекције и усклађивања са распоредом наставника који су запослени у више школа. Распоред часова ће бити истакнут на местима видљивим и доступним ученицима и запосленима у школи.


Педагог школе је упознала Наставничко веће са садржином извештаја о реализацији плана стручног усавршавања за школску 2024/25. годину.


Педагог школе је подсетила све наставнике да у најкраћем року  предају своје личне планове стручног усавршавања како би се израдио Глобални план стручног усавршавања који чини саставни део Годишњег плана рада школе.


 Наставничко веће размотрило је предлог Годишњег плана рада и припремне активности за школску 2025/26. годину.


 Друга седница Наставничког већа одржана је 12.09.2025. године.

Чланови Наставничког већа усвојили су годишњи план рада Наставничког већа за школску 2025/26. годину, који се налази у прилогу. За записничара у текућој школској 2025/26. години изабрана је Слађана Ватовић. Наставничко веће размотрило је Извештај о раду школе за претходну школску годину у коме су анализиране све активности школе. Извештај је представио педагог школе. Директор школе представио је свој Извештај о раду за претходну школску годину и Наставничко веће је размотрило исти. Педагог школе упознала је Наставничко веће са изабраном пблашћу самовредновања за ову школску годину. Самовредноваће се кључна област: „Организација рада школе, управљање људским и материјалним ресурсима“.


Трећа седница Наставничког већа одржана је 12.11.2025.године.

На основу извештаја одељењских старешина констатовано је да се настава реализује према предвиђеном плану и програму. 

На основу извештаја Одељењског већа извршена је анализа постигнутих резултата и дисциплине на крају првог класификационог периода.


Четврта седница Наставничког већа одржана је 30.12.2025. године.

На основу извештаја одељењских старешина констатовано је да се настава реализује према предвиђеном плану и програму. Детаљан извештај налази се у прилогу. На основу извештаја Одељењског већа извршена је анализа постигнутих резултата и дисциплине на крају другог класификационог периода у документу који се налази у прилогу. Сви руководиоци Стручних атива, већа и тимова предали су полугодишње извештаје о раду истих који ће чинити саставни део Полугодишњег извештаја о раду школе. Од ове школске године реализација припремне наставе из српског језика и књижевности и математике врши се од почетка школске године. Од другог полугодишта, по избору ученика, реализоваће се припремна настава из хемије и историје.


Пета седница Наставничког већа одржана је 05.02.2026. године.

 На седници се говорило о доношењу одлуке о избору уџбеника за 4. и 8. разред на период од четири године, почев од школске 2026/27. године 

Директор школе упознала је чланове Наставничког већа са новим Законом о уџбеницима.


На основу члана 34а став 3. Законао уџбеницима прописано је да поступак избора уџбеника започиње обавештењем о почетку спровођења избора уџбеника које ће школа користита у даљем раду, а које је маставничко веће дужно да изда у року од 30 дана пре почетка спровођења овог поступка и то тако да се обавештење има објавити путем званичне веб-презентације школе како би све заинтересоване стране биле информисане.


На основу члана 34а став 4. Закона приписано је да је наставничко веће у обавештењу посебно наводи списак свих уџбеника и одређује рок у којем привредни субјекти-издавачи треба да доставе своје предлоге/понуде, а који не може бити краћи од осам,односно дужи од 15 дана.


Шеста седница Наставничког већа одржана је 23.03.2026. године.


На основу члана 34. Закона о уџбеницима (Службени гласник РС, број: 27/2018, 92/2023 и 19/2025) Наставничко веће ОШ „Павле Илић Вељко“ из Душановца, на образложен предлог стручног већа за разредну наставу, односно стручних већа из области предмета, на својој седници донело је одлуку о избору уџбеника за четврти и осми разред на период од четири године почев од школске 2026/27. године. Изабрани уџбеници су дати у табелама у прилогу.


У складу са дописом МПНТР пробни завршни испит се планира за 27. и 28.03.2026. године. У петак, 27.03.2026. године полагаће се тест из српског језика, док ће се у суботу, 28.03.2026. године полагати тест из математике и изабрани тест. Ове школске године завршни испит полагаће петоро ученика у просторијама наше школе.


Директорка школе упознала је чланове Наставничког већа са планом поводом организације Дана школе. Планирано је да се у четвртак, 30.04.2026. године одржи приредба коју ће припремити ученици од првог до осмог разреда заједно са својим наставницима и учитељима. Тема овогодишњег Дана школе биће: „Из корена прошлости ка крилима будућности“. У току је израда школског часописа и радова на дати ликовни и литерарни комкурс из српског, енглеског и немачког језика. Наставници и учитељи раде са ученицима на припреми програма.


Седма седница Наставничког већа одржана је 07.04.2026. године.

На основу извештаја одељењских старешина констатовано је да се настава реализује према предвиђеном плану и програму. На основу извештаја Одељењског већа извршена је анализа постигнутих резултата и дисциплине на крају првог класификационог периода. 

Пробни завршни испит за ученике 8. Разреда реализован је 27. И 28.03.2026. године у просторијама наше школе. Петоро ученика осмог разреда радило је пробни тест из српског језика, математике, хемије/историје.

Разговарало се о екскурзији ученика. Ове школске године наша школа реализоваће заједничку екскурзију са ученицима ОШ „Бранислав Нушић“ из Уровице.

За ученике нижих разреда реализоваће се једнодевни излет до Јагодине 18.05.2026. године (Зоо врт, Музеј воштаних фигура), а за ученике виших разреда дводневна екскурзија 28.05/29.056.2026. године (Лепенски Вир - Голубачка тврђава – Виминацијум – Смедеревска тврђава – Сребрно језеро).


Осма седница Наставничког већа одржана је 26.05.2026. године.

Тема је била предлагање представника запослених у Школски одбор за покретање поступка за именовање новог Школског одбора ОШ ,,Павле Илић Вељко“ - Душановац

За чланове Школског одбора из редова запослених предложени су:

- Ватовић Слађана (предлагач Снежана Гугић)

- Војиновић Срђан (предлагач Милош Гагић)

- Лазић Илијана (предлагач Данијела Величковић)

- Миловановић Ива (предлагач Ана Ранђеловић)

- Миљковић Драгана (предлагач Снежана Гугић)

- Петрушевска Каћа ( предлагач Маја Стефановић)

- Стефановић Маја (предлагач Снежана Гугић).

Директор школе је питала чланове Наставничког већа да ли се сви предложени чланови слажу са предлозима, на шта се наставник предметне наставе, Слађана Ватовић, изјаснила да одбија да буде предложена за члана ШО. 

Након што је Снежана Гугић, наставник разредне наставе предложила три члана за избор чланова ШО директор школе је питала чланове Наставничког већа да ли имају још предлога за неког другог члана ШО на шта се нико није огласио. 

Формирана је комисија на основу предлога Наставничког већа коју чине:

- Јелена Поповић 

- Александра Таинџић

- Илијана Лазић (председник комисије).

Чланови комисије пребројали су гласачке листиће и констатовали да их има 24.

После гласања комисија је пребројала гласачке листиће и објавила следеће резултате:

- Петрушевска Каћа – 20 гласова

- Стефановић Маја – 14 гласова

- Миловановић Ива – 12 гласова

- Лазић Илијана – 9 гласова

- Војиновић Срђан – 9 гласова

- Миљковић Драгана – 8 гласова.

Изабрани чланови за Школски одбор су: Петрушевска Каћа, Стефановић Маја и Миловановић Ива.


Девета седница Наставничког већа одржана је 02.06.2026.

На основу извештаја одељењских старешина констатовано је да се настава реализује према предвиђеном плану и програму. На основу извештаја Одељењског већа извршена је анализа постигнутих резултата и дисциплине на крају другог полугодишта за ученике осмог разреда. Ове школске године немамо кандидата за Ученика  генерације.

Директор школе упознала је чланове Наставничког већа са свим информацијама везаним за упис у средње школе.  Завршни испит одржаће се 15., 16. и 17.06.2026. године у ОШ ,,Вера Радосављевић“ у Неготину. 

15.6.2026. године, 09:00-11:00 одржаће се завршни испит - тест из српског/матерњег језика

16.6.2026. године, 09:00-11:00 одржаће се завршни испит - тест из математике

17.6.2026. године, 09:00-11:00 одржаће се завршни испит - трећи тест (физика).

Ученици осмог разреда упознати су са свим информацијама везаним за полагање завршног испита.


Десета седница Наставничког већа одржана је 09.06.2026. године.

Тема је била давање мишљења Наставничког већа Школском одбору за избор директора школе. Секретар школе упознала је присутне са одредбама Закона и Статута које се односе на избор директора школе и давање мишљења Наставничког већа о томе. Запослени су упознати да се на конкурс објављен 20.05.2026. године у листу ,,Послови“ јавио један кандидат, Јасна Станојевић, који је испуњавао све услове за конкурс са благовременом пријавом.

Оформљена је комисија за спровођење гласања у следећем, саставу:

- Илијана Лазић (председник комисије) – по предлогу Снежане Радојевић

- Слађана Ватовић (члан комисије) – по предлогу Тамаре Станисављевић

 -Ива Мировић (члан комисије) – по предлогу Маје Стефановић


На посебној седници Наставничког већа на којој се даје мишљење за избор директора школе и којој присуствују сви запослени, подељено је 32 гласачка листића, за 32 присутних чланова.


Директорка школе није гласала.


Након поделе гласачких листића извршено је гласање иза паравана. Запосленио су убацивали гласачке листиће у кутију која се налазила испред комисије за спровођење гласања. Одмах после гласања, комисија је јавно пребројала гласове и пребројала резултате гласања.

Кандидат Јасна Станојевић добила је 31 позитиван глас.

1 гласачки листић проглашен је неважећим.

Кандидат јасна Станојевић изложила је свој Годишњи план рада присутнима.


Једанаеста седница Наставничког већа одржана је 11.06.2026. године.

На основу извештаја одељењских старешина констатовано је да се настава реализује према предвиђеном плану и програму. На основу извештаја Одељењског већа извршена је анализа постигнутих резултата и дисциплине на крају другог полугодишта школске 2025/26. године. 4. Скоро сви ученици завршили су разред са примерним владањем тако да није било потребе за применом васпитно дисциплинских и стимулативних мера. Један ученик друго разреда постигао је врло добар успех из владања тако да је са њим реализован појачан васпитни рад. Одлични ученици, као и протеклих година, награђени су књигама. Сви наставници, као и руководиоци Стручних већа, актива и тимова поднеће годишње извештаје о свом раду.


Педагог школе упознала је чланове Наставничког већа са извештајем о самовредновању и Акционим планом за унапређење кључне области: ,,Организација рада школе, управљање људским и материјалним ресурсима“. Исти је размотрен. Педагог школе упознала је чланове Наставничког већа са тиме да се доноси нов Школски програм на период од четири године од 2026. – 2030. године.
Током школске 2025/26. године Одељењско веће предметне наставе одржало је седам седница.
  3.2 Одељењска већа су своје задатке реализовала у складу са Годишњим планом  рада. 

Прва седнца Одељењског већа разредне наставе одржана је 26.08.2025. године.

За председника Одељењског већа једногласно је изабрана Маја Стефановић. Усвојен је предлог плана рада већа за школску 2025/2026. годину. Размотрен је и усвојен распоред часова. Договорен је термин за пријем родитеља („Отворена врата“) који ће се одржавати средом. Донета је одлука да се изради јединствени план контролних вежби и писмених задатака у складу са наставним планом и програмом, како би се избегло преклапање и равномерно распоредили задаци у току школске године. Чланови већа упознати су са календаром образовно-васпитног рада за школску 2025/2026. годину. Извршена је провера потребних уџбеника, као и организација школске ужине. Договорени су неопходни кораци за несметан почетак школске године. Договорено је да први родитељски састанак буде одржан 01.09.2025. год. у Дупљану, 02.09. у Душановцу, 03.09.2025. године у Малој Каменици и Михајловцу.


Друга седница Одељењског већа разредне наставе одржана је 12.09.2025. године.

У први разред у  школској 2025/26. години уписане су три ученице у матичној школи у Душановцу. Ученице су показале позитиван однос према школи, добро прихватање нових правила и активности, као и вољу за учењем. Адаптација на школске услове протиче успешно, уз потребу за постепеним увођењем у школске обавезе и развијање радних навика. Одељенско веће констатује да је процес прилагођавања на добром путу.Допунска и додатна настава организоваће се за све ученике од 1. до 4. разреда, према њиховим потребама и интересовањима.

- Допунска настава у 1. и 4. разреду: за ученике којима је потребна подршка у савладавању основних садржаја наставног плана и програма.

- Додатна настава у 4. разреду : за ученике који показују виши ниво постигнућа, интересовања и креативности, уз усмеравање на истраживачке и пројектне задатке. За све ученике од 1. до 4. разреда планирају се активности у складу са њиховим интересовањима, а нарочито у домену:

- уметничко-креативних активности (рецитаторска, драмска и ликовна секција).


Трећа седница Одељењског већа разредне наставе одржана је 12.11.2025. године.

Анализа постигнућа ученика на крају првог класификационог периода и реализација плана и програма - У матичној школи раде две учитељице у комбинованом одељењу: предшколска група, први, други, трећи и четврти разред.


Предшколску групу похађа један дечак. Реализација активности иде по плану, дете редовно долази, изостанака нема. Помало је несташан и тврдоглав. Први разред  похађају три ученице. Две ученице успешно напредују у савладавању предвиђених исхода. Редовно извршавају обавезе, вежбају писање и читање, комуникативне су. Успешно напредују у савладавању почетног читања и писања. У самосталном раду успешно примењују знања из математике које је до сада обрађено. Активне су на часовима. Трећа ученица нешто спорије напредује . Слабо вежба писање и читање. Препознаје слова, али самостално их тешко записује. Има проблем и да препише краћу реч. Почетне математичке појмове је већим делом усвојила, али у самосталној примени испољава несигурност.
Владање је примерно код све три ученице. Други разред похађа један ученик. Са њим се ради по ИОП-у 1 из српског језика, математике и света око нас. Математику ради, али је са српским језиком слаб. Чита слово, по слово. Доста се поправио што се владања тиче, тако да му је владање сада примерно. Трећи разред  похађају три ученице. Њихово напредовање је успорено. Изостаје учење код куће. Домаће задатке две ученице редовно раде. Једна ученица нередовно пише домаће задатке. И даље је проблем њеног лошег разумевања српског језика и изражавања. На часовима су активне и труде се , али је примена знања у самосталном раду мања од њихових могућности. Потребно је учење природе и друштва. Ослањају се на присећање и знање је недовољно. Примерног су владања. Четврти разред  похађају четири ученика: две девојчице и два дечака. Сви су позитивно оцењени. Са једним од ученика ради се по ИОП-у 1 из српског језика. 

Код свих ученика читање и разумевање прочитаног представља проблем.


Подручно одељење у Михајловцу похађа шест ученика: два детета у предшколској групи, два ученика у другом разреду, једна ученица у трећем и један ученик у четвртом разреду. Ученици другог разреда од октобра месеца раде по индивидуализацији. Слабо умеју да читају и пишу по диктату. Такође слабо сабирају и одузимају у овиру прве стотине. Нису самостални. Позитивно су оцењени и примерног су владања. Ученица трећег разреда похађа наставу по ИОП-у 2. Остварила је исходе са почетка школске године. Пише по узору, читање јој је веома слабо, као и сабирање и одузимање до 10. Са учеником четвртог разреда се такође ради по индивидуализацији од октобра месеца. Слабо уме да одузима вишецифрене бројеве. Слабо зна таблицу множења. Читање такође треба побољшати. Примерног је валадања.


Подручно одељење у Малој Каменици похађа један ученик четвртог разред. Позитивно је оцењен, редовно похађа наставу и примерног је владања. Савладао је сабирање и одузимање вишецифрених бројева. Слабо ради домаће задатке.


Подручно одељење у Дупљану похађају четири ученице: једна ученица у другом разреду, једна у трећем и две у четвртом разреду.


Ученица другог разреда напредује на очекиваном нивоу. Побољшала је читање и рачунање. Спорије се усмено изражава. Примерног је владања. Ученица трећег разреда редовно похађа наставу, учествује у раду на часу. Савладала је сабирање и одузимање троцифрених бројева. Разуме прочитано, препричава текст, пише по диктату употребом оба писма. Примерног је владања. У четвртом разреду су две ученице. Напредовање им је на очекиваном нивоу. Одлично су савладале сабирање и одузимање вишецифрених бројева. Употребљавају оба писма у писаном изражавању. Самосталне су у раду, активне, радо се укључују у све активности. Примерног су владања. 

Реализација плана и програма - Сви часови редовне, допунске, додатне наставе и ваннаставних активности реализују се у складу са годишњим планом и програмом рада школе.
Одступања од плана није било.


Четврта седница Одељењског већа разредне наставе одржана је 30.12.2025. године.

Анализа образовно-васпитних постигнућа на крају 1.полугодишта - У матичној школи раде две учитељице у комбинованом одељењу: предшколска група, први, други, трећи и четврти разред.
Први разред похађају три ученице које у целини показују задовољавајуће напредовање у учењу и раду. Две ученице већим делом самостално и уз стално ангажовање напредују у усвајању наставних садржаја.

Ученица С.Б. често изостаје са наставе због здравствених разлога. Тренутно познаје штампана слова и уз већу помоћ пише краће речи. Наставне садржаје из математике и предмета свет око нас савладава уз мању помоћ. У првом разреду евидентирана су укупно 72 изостанка, односно 24 по ученику. Владање све три ученице је примерно.

Други разред похађа један ученик. Са учеником се ради по ИОП-у 1 из српског језика, математике и света око нас. Ученик добро напредује, те је предлог учитељице да од другог полугодишта није потребно спровођење ИОП-а из математике, већ да се ИОП задржи из српског језика и предмета свет око нас, јер ученик слабо вежба читање и писање код куће и слабо препознаје слова. Ученик је остварио врло добар успех (4,33) и примерног је владања.
Трећи разред  похађају три ученице. Све три ученице су оствариле врло добар успех, са средњом оценом разреда 4,04. Евидентирана су укупно 24 изостанка, односно 8 по ученику. Владање је код свих ученица примерно.
Четврти разред  похађају четири ученика: две девојчице и два дечака. Сви ученици су позитивно оцењени. Троје ученика је остварило врло добар успех, док је једна ученица одлична. Просечна оцена разреда износи 4,36. Евидентирано је 116 изостанака, односно 23,2 по ученику.
Подручно одељење у Михајловцу похађа шест ученика: два детета у предшколској групи, два ученика у другом разреду, једна ученица у трећем и један ученик у четвртом разреду.

Други разред похађају два ученика. Оба ученика су на крају првог полугодишта позитивно оцењена. Један ученик је остварио општи успех одличан (4,56), док је други ученик постигао општи успех врло добар (4,22). Средња оцена одељења износи 4,39, што указује на добар укупан успех ученика.

Од октобра месеца код оба ученика примењивана је индивидуализација у настави, у складу са њиховим образовним потребама. Примењене мере су дале видљиве и позитивне резултате, што се огледа у напредовању ученика, стабилизацији постигнућа и развоју радних навика.

Уочено је повећање мотивације за рад, боље разумевање наставних садржаја и активније учешће ученика у наставном процесу.

Примерног су владања.

Ученица трећег разреда похађа наставу по ИОП-у 2. У првом полугодишту остварени су сви предвиђени исходи учења, у складу са индивидуализованим образовним планом. Ученица је на крају полугодишта остварила одличан успех (4,56). Редовно похађа наставу, примерног је владања и показује позитиван однос према школским обавезама.
У четвртом разреду наставу похађа један ученик. Од октобра месеца примењује се индивидуализација у настави, која је дала позитивне резултате. Посебан напредак уочен је у области математике, с обзиром на то да ученик на почетку школске године није савладао таблицу множења, док сада показује значајно боље разумевање и примену усвојених знања. Ученик редовно похађа наставу и примерног је владања.

Подручно одељење у Малој Каменици похађа један ученик четвртог разред. Ученик је остварио одличан успех (4,78) и примерног је владања.

Подручно одељење у Дупљану похађају четири ученице: једна ученица у другом разреду, једна у трећем и две у четвртом разреду
Ученица другог разреда је на крају првог полугодишта остварила одличан успех (4,56). Код ученице је уочен напредак у раду и учењу. Читање ћириличног писма је слабије развијено, док читање латиничног писма савладава веома добро. Таблицу множења још увек није у потпуности усвојила, али се уз подршку сналази у решавању задатака. Примерног је владања.

У трећем разреду је једна ученица, која је остварила одличан успех (4,66). Ученица је одговорна, повучена, тиха и ненаметљива, са уредним односом према школским обавезама. Владање јој је примерно.

Четврти разред похађају две ученице. Обе ученице су оствариле одличан успех, а средња оцена разреда износи 4,72. Евидентирано је 20 оправданих изостанака, односно 10 по ученику. Примерног су владања. 

Реализација плана и програма у првом полугодишту - План и програм наставе у првом полугодишту реализовани су у складу са годишњим планом рада школе. Наставни садржаји обрађивани су правовремено и прилагођени узрасту и индивидуалним способностима ученика.
Настава је реализована кроз различите облике и методе рада, уз примену савремених наставних средстава и активног учешћа ученика. У складу са потребама ученика, вршене су мање корекције у динамици рада, без одступања од предвиђених исхода учења.

 Анализа рада додатне и допунске наставе и слободних наставних активности -Допунска настава организована је за ученике којима је потребна додатна подршка у савладавању градива. Рад је био усмерен на утврђивање основних знања, развој радних навика и повећање самопоуздања ученика, што је код већине дало видљиве резултате.
Додатна настава у трећем и четвртом  разреду није реализована, с обзиром на то да ученици не показују ниво знања и постигнућа неопходне за укључивање у овај облик рада, те је акценат стављен на допунску наставу и индивидуализацију у наставном процесу.

Слободне наставне активности спровођене су у складу са интересовањима ученика и допринеле су развоју креативности, сарадње и социјалних вештина.

Припрема ученика 4. разреда за такмичења- Током текуће школске године није било ученика четвртог разреда који би по нивоу знања и постигнућа били укључени у припреме за такмичење из математике. У складу са тим, припреме за такмичења из овог предмета нису реализоване.


Пета седница Одељењског већа разредне наставе одржана је 07.04.2026. године.

Током трећег класификационог периода реализовани су планирани садржаји из програма одељењских заједница. Ученици су активно учествовали у радионицама, разговорима и активностима које су допринеле развоју социјалних вештина, међусобног уважавања, одговорности и сарадње. Посебан акценат стављен је на неговање позитивне комуникације и поштовање правила понашања у школи.


Матичну школу у Душановцу похађају ученици од првог до четвртог разреда.

Први разред похађају три ученице. Ученица С. Б. прелази на индивидуализацију из српског језика и математике. Преостале две ученице постижу добре резултате и показују висок ниво заинтересованости и залагања, те је задовољство радити са њима.

Други разред похађа један ученик који наставу прати по ИОП-у 1 из српског језика и математике. Код ученика је уочено недовољно ангажовање у изради домаћих задатака, као и успорен напредак у области читања.

Трећи разред похађају три ученице које показују слабију заинтересованост за рад и учење, те је потребно додатно подстицање мотивације и ангажовања.

Четврти разред похађају четири ученика. Њихова постигнућа су на просечном нивоу, али је уочена потреба за већим радом и вежбањем код куће како би се постигли бољи резултати.


Подручно одељење у Михајловцу похађа укупно четворо ученика: два ученика другог разреда, једна ученица трећег разреда и један ученик четвртог разреда.

Ученици другог разреда од октобра раде по индивидуализованом приступу из српског језика и математике, што је настављено и у другом полугодишту. У другом полугодишту уочава се слабији напредак код оба ученика, што је условљено честим изостајањем због болести, као и недовољним радом код куће.

Ученица трећег разреда наставу похађа по ИОП-у 2. Сви планирани и предвиђени садржаји реализују се у складу са индивидуалним образовним планом и ученица показује стабилан напредак.

Ученик четвртог разреда ради по индивидуализованом приступу од октобра месеца, што је настављено и у другом полугодишту. Код њега је уочен напредак у односу на претходни период. Ученик показује већу заинтересованост за рад и труди се да извршава постављене задатке.


У подручном одељењу у Малој Каменици наставу похађа један ученик четвртог разреда. Ученик показује добро знање и залагање, али је уочено да нередовно извршава домаће задатке.


Подручно одељење у Дупљану похађају четири ученице. Ученица другог разреда показује пад у постигнућима како се ближи крај школске године. Ученица трећег разреда има потешкоћа у савладавању градива из математике, док у осталим предметима постиже добре резултате. Четврти разред похађају две ученице које остварују одличне резултате и показују висок ниво знања и залагања.


Чланови Одељенског већа су се договорили да се писмене провере знања из српског језика, математике и природе и друштва реализују на нивоу разреда, у складу са договореним терминима и јединственим критеријумима оцењивања.
Циљ је уједначавање критеријума, објективност у оцењивању и праћење постигнућа ученика на нивоу разреда. Наставници ће заједнички припремити задатке и усагласити начин бодовања. 


Шеста седница Одељењског већа разредне наставе одржана је 11.06.2026. године.

Свака учитељица изнела је успех ученика и реализацију наставе у свом одељењу.


Чланови Одељенског већа информисани су о реализацији индивидуализованог приступа у настави и спровођењу индивидуалних образовних планова. Анализирани су постигнути резултати ученика којима је пружана додатна подршка. Закључено је да су мере подршке у највећој мери реализоване у складу са планираним активностима и да су допринеле напредовању ученика у складу са њиховим могућностима.


Наставни план и програм реализован је у складу са Годишњим планом рада школе. Наставни садржаји су успешно реализовани, уз примену различитих метода и облика рада, као и прилагођавање наставног процеса индивидуалним потребама ученика.  


Одељенско веће разматрало је успех, владање и редовност похађања наставе ученика. Утврђени су закључни резултати на крају школске године. Констатовано је да је већина ученика успешно савладала предвиђене исходе учења и остварила задовољавајуће резултате у складу са својим способностима и залагањем.

Матична школа у Душановцу

У првом разреду наставу су похађале три ученице. Две ученице су успешно савладале предвиђене исходе учења, самосталне су у раду и показују висок степен ангажовања. Ученица Б.С.А. је током године често оправдано изостајала са наставе, што је успорило њен напредак. Од трећег класификационог периода примењиван је индивидуализован приступ који је дао позитивне резултате, али је ученици и даље потребна додатна подршка у раду. Ученице су имале укупно 159 изостанака, односно 53 по ученици.

У другом разреду наставу је похађао један ученик. Са учеником је реализован ИОП 1 из српског језика и света око нас. Средња оцена разреда је 3.89.

У трећем разреду биле су три ученице. Све ученице су постигле врло добар успех. Средња оцена разреда износи 3,93. Остварено је 39 изостанака, односно 13 по ученици.

У четвртом разреду наставу су похађала четири ученика. Две ученице су постигле одличан успех, док су остали ученици врло доброг успеха. Средња оцена разреда износи 4,33. Забележено је 225 изостанака, односно 56,25 по ученику.

Подручно одељење у Михајловцу

У другом разреду наставу су похађала два ученика. Од октобра 2025. године за оба ученика примењиване су мере индивидуализације из српског језика и математике.

Ученик А.С. показује тешкоће у техници читања, што утиче на самостално решавање задатака. Уз додатна објашњења, краће текстове и усмеравање учитељице постиже боље резултате. У математици сабира и одузима у оквиру прве стотине, повремено користећи прсте као помоћно средство. Таблицу множења и дељења слабо је савладао. Током другог полугодишта уочене су тешкоће у одржавању пажње и концентрације, као и нередовна израда домаћих задатака. На основу праћења напредовања ученика и вредновања примењених мера индивидуализације, предлаже се прелазак на ИОП 1 из српског језика и математике у школској 2026/2027. години.

Ученик Н.С. наставу из српског језика и математике такође је похађао по индивидуализованом приступу. Показује задовољавајући напредак у читању краћих текстова, али и даље има тешкоће у писању по диктату и примени правописних правила. У математици сабира и одузима, понекад користећи прсте као помоћно средство. Таблицу множења и дељења делимично је савладао. Због чешћих изостанака условљених болешћу током другог полугодишта напредовање је било успорено. Показује заинтересованост за рад и позитивно реагује на индивидуализован приступ. Предлаже се наставак примене индивидуализације из српског језика и математике у наредној школској години.

Оба ученика су врло доброг успеха. Средња оцена разреда износи 4,16. Остварено је 107 изостанака, односно 53,5 по ученику. Владање оба ученика је примерно.

У трећем разреду наставу је похађала једна ученица по ИОП-у 2. Ученица препознаје слова, уме да препише текст по узору, али и даље има тешкоће у читању, повезивању гласова у речи и писању по диктату. Уме да напише своје име уз диктирање слова. Броји до 10, али слабије савладава сабирање и одузимање у оквиру прве десетице. Веома је комуникативна и елоквентна. Примерног је владања.

У четвртом разреду наставу је похађао један ученик. Са учеником је примењивана индивидуализација из српског језика и математике, што је дало позитивне резултате. Ученик је врло доброг успеха са просечном оценом 4,11, без изостанака и примерног владања.

Подручно одељење у Малој Каменици

Наставу је похађао један ученик четвртог разреда. Ученик је одличног успеха са просечном оценом 4,67, примерног владања и без изостанака.

Подручно одељење у Дупљану

У другом разреду наставу је похађала једна ученица. Ученица је врло доброг успеха са просечном оценом 4,44, примерног владања и без изостанака.

У трећем разреду наставу је похађала једна ученица. Ученица је одличног успеха са просечном оценом 4,67, примерног владања и без изостанака.

У четвртом разреду наставу су похађале две ученице. Обе ученице су школску годину завршиле са одличним успехом. Средња оцена разреда износи 5,00. Остварено је 58 изостанака, односно 29 по ученици. Владање ученица је примерно.


План рада Одељенског већа реализован је у складу са предвиђеним активностима. Одржаване су редовне седнице, праћен је успех и напредовање ученика, реализована сарадња са родитељима и стручном службом школе, као и активности усмерене на унапређивање квалитета наставе и подршке ученицима.

Одељењско веће констатује да су постављени циљеви и задаци у највећој мери остварени и да су створени добри услови за успешан завршетак школске 2025/2026. године.

Прва седница Одељењског већа предметне наставе одржана је 26.08.2025. године.
На седници Већа, једногласно је за руководиоца изабрана Ива Миловановић, наставник српског језика и књижевности. Годишњи план рада Већа је предат на разматрање члановима већа, једногласно је усвојен и налази се у прилогу. На седници је утврђен и прихваћен распоред часова редовне наставе након што су извршене потребне корекције и усклађивања са распоредом наставника који су запослени у више школа. Распоред часова ће бити истакнут на местима видљивим и доступним ученицима и запосленима у школи. На седници је утврђен и прихваћен план пријема родитеља усклађен са данима и ангажманом наставника предметне наставе. Плам пријема родитеља биће истакнут на местима видљивим и доступним ученицима, родитељима/законским старатељима и запосленима у школи. На седници је утврђен и прихваћен распоред писмених и контролних вежби. Распоред Провера ће бити истакнут на местима видљивим и доступним ученицима, родитељима/законским старатељима и запосленима у школи.


Друга седница Одељењског већа предметне наставе одржана је 12.09.2026. године.

Након прикупљених података са иницијалних тестова и анализе, идентификовани су ученици за допунску наставу и то:

Пети разред

Математика: 5 ученика

Српски језик и књижевност: 5 ученика

Биологија: 5 ученика

Историја: 1 ученик

Енглески језик: 2 ученика

Немачки језик: 5 ученика

Шести разред:

Математика: 7 ученика

Српски језик и књижевност: 7 ученика

Физика: 7 ученика

Историја: 3 ученика

Енглески језик: 7 ученика

Немачки језик: 7 ученика

Седми разред:

Математика: 7 ученика

Српски језик и књижевност: 5 ученика

Физика: 7 ученика

Хемија:7 ученика

Биологија: 7 ученика

Историја: 1 ученик

Енглески језик: 3 ученика

Немачки језик: 5 ученика

Осми разред:

Математика: 5 ученика

Српски језик и књижевност: 5 ученика

Физика: 5 ученика

Хемија: 5 ученика

Биологија: 5 ученика

Историја: 1 ученик

Енглески језик: 3 ученика

Немачки језик: 3 ученика

Завршни испит се одржао у ОШ ,,Вера Радосављевић“ у Неготину у предвиђеном времену. Ове школске године један ученик осмог разреда радио је завршни испит. У понедељак, 23.06.2025. године рађен је тест из српског језика и књижевности, у уторак, 24.06.2025. године рађен је тест из математике и у среду  25.06.2025. године рађен је трећи тест (физика). Сви тестови рађени су од 09-11 часова.

Постигнуће ученика на тесту из српског језика и књижевности изражено у бодовима на скали од 0-20: 2.

Постигнуће ученика на тесту из математике изражено у бодовима на скали од 0-20:9.

Постигнуће ученика на тесту из физике изражено у бодовима на скали од 0-20: 7.


Трећа седница Одељењског већа предметне наставе одржана је 12.11.2025. године.

Педагог школе упознала је Одељењско веће предметне наставе да је спроведена анкета са ученицима петог разреда у вези преласка на предметну наставу. Узимајући у обзир запажања и коментаре разредног старешине и предметних наставника као и резултате анкете, може се закључити да код ученика петог разреда постоје извесне потешкоће при преласку на предметну наставу (обимније градиво, већи број наставника, већи број часова). У циљу превазилажења ових препрека и што лакшег прилагођавања ученика петог разреда на предметну наставу, наставници у договору са стручним сарадником, организују различите активности као што су предавања, радионице, разговоре, квизове.

Наставни план и програм редовне, допунске и додатне наставе реализује се у складу са унапред утврђеним распоредом. Одељењско веће предметне наставе анализирало је успех и владање ученика на крају првог класификационог периода. Извештај се налази у прилогу. Бројно стање ученика код којих се спроводе мере индивидуализације:

6. разред – 4 ученика из српског језика и књижевности 

7. разред – 1 ученик из српског језика и књижевности 

8. разред – 2 ученика из српског језика и књижевности и биологије

По ИОПу1 настава се реализује код једне ученице у седмом  разреду из српског језика и књижевности.


Четврта седница Одељењског већа предметне наставе одржана је 30.12.2026.

Наставни план и програм редовне, додатне и допунске наставе реализује се у складу са унапред утврђеним распоредом. Одељењско веће предметне наставе анализирало је успех и владање ученика на крају првог класификационог периода. Извештај се налази у прилогу.

Бројно стање ученика код којих се спроводе мере индивидуализације:

6. разред – 4 ученика из српског језика и књижевности 

7. разред – 1 ученик из српског језика и књижевности 

8. разред – 2 ученика из српског језика и књижевности и биологије

По ИОПу1 настава се реализује код једне ученице у 7. разреду из српског језика и књижевности.


Пета седница Одељењског већа предметне наставе одржана је 07.04.2026. године.

На основу извештаја одељењских старешина извршена је анализа постигнутих резултата на крају трећег класификационог периода. Детаљан извештај налази се у прилогу. Закључено је да се редовна, додатна и допунска настава реализују по унапред утврђеном плану и програму. Што се тиче индивидуализованог начина рада ситуација је следећа:

Други разред – А.С. , Н.С. и С.Б.  из српског језика и математике

Четврти разред – Д.И. из математике и српског језика

Шести разред –  А.С.  М.И.  Ж.С.  И.Ј. из српског језика 

Седми разред – И.Л. из српског језика

Осми разред – Д.С, Т.О. из биологије, српског језика

По ИОПу1 настава се реализује:

- код ученика  другог разреда С.Ч. за предмете српски језик и свет око нас, 

- код  ученика четвртог разреда А.П. из предмета српски језик, 

- код ученице седмог разреда А.Д. за предмет српски језик и књижевност

Код ученице трећег разреда А.Ћ, наставља се рад по ИОПу2.


Шеста седница Одељењског већа предметне наставе одржана је 02.06.2026. године.

Ове школске године осми разред похађало је петоро ученика. Један ученик је постигао одличан успех, троје ученика је постигло врло добар успех док је један ученик завршио разред са добрим успехом. Код једног ученика смањена је оцена из владања на добар 3 због непримереног понашања док су остали ученици примермог владања. Средња оцена одељења је 3,83.

Утврђено је да се припремна настава реализује по постојећем распореду часова за ученике осмог разреда. Констатовано је да је реализација фонда часова редовне, додатне и допунске наставе и слободних наставних активности остварена у потпуности . У прилогу се налази извештај из ЕС дневника.


Седма седница Одељењског већа предметне наставе одржана је 11.06.2026. године.

На основу извештаја Одељењског већа извршена је анализа постигнутих резултата и дисциплине ученика на крају другог полугодишта школске 2025/26. године. Детаљан извештај налази се у прилогу. На основу извештаја одељењских старешина констатовано је да се ИОП1 реализовао код једне ученице седмог разреда и то из предмета српски језик и књижевност, и код једног ученика шестог разреда такође из предмета српски језик и књижевност док се индивидуализовани начин рада реализовао код троје ученика из 6. разреда (српски језик), један ученик из 7. разреда (српски језик), два ученика из 8. разреда (српски језик и биологија).

Као и сваке школске године, одлични ученици биће награђени књигама. Ученици осмог разреда Предраг Филиповић и Данило Стрејић добили су Доситејеве дипломе због постигнућа на такмичењу из енглеског и немачког језика. Ове школске године немамо кандидата за Ученика генерације. Руководилац Одељењског већа предметне наставе, поднеће годишњи извештај о раду Већа.
3.3 Стручна већа за област предмета
  У прошлој школској години имали смо формиране стручна већа наставника:

- стручно веће наставника разредне наставе

- стручно веће  наставника друштвене групе предмета

- стручно веће природне групе предмета

- стручно веће наставника вештина.
Плановима рада стручних већа садржани су задаци и специфична питања за свако веће. 
3.4 Извештај о раду Стручног већа наставника разредне наставе

Стручно веће разредне наставе у току школске 2025/26. године састало се седам пута. Чланови већа су:

- Радица Ивановић - наставник разредне наставе;

- Данијела Величковић- наставник разредне наставе

- Маја Стефановић - наставник разредне наставе;

- Снежана Гугић - наставник разредне наставе;

- Зорица Шеган- наставник разредне наставе;

- Александра Таинџић – наставник енглеског језика

-Живка Манић – наставник верске наставе

 За председника већа изабрана је Данијела Величковић

Прва седница Стручног већа наставника разредне наставе, одржана је 26.08.2025.године у просторијама школе у Душановцу.  Договорена  је израда годишњег плана рада Стручног већа , израда глобалних и оперативних планова рада за све видове образовно-васпитног рада. Наставници разредне наставе су у обавези да израде план стручног усавршавања.Договорено је формирање секција и изабрани су руководиоци секција.


Друга седница Стручног већа наставника разредне наставе , одржана је 11.09.2025.године . На овој седници договорено је да се припреме задаци за проверу знања ученика и уједначе критеријуми за оцењивање. Договорено је да све учитељице утврде распоред писмених и контролних задатака. 


Трећа седница Стручног веће наставника разредне наставе одржана је 13.11.2025. године . Све учитељице су изнеле успех по одељењима . Већих проблема нема. 


Четврта седница одржана је 30.12.2025. у просторијама школе у Душановцу.Седници присуствују све учитељице,  наставница енглеског језика, педагог и директор школе. Учитељице су изнеле успех ученика у својим одељењима .  Одржана је новогодишња приредба у матичној школи заједно са подручним одељењима. Такође је одржан и новогодишњи вашар на коме су продавани украси које су израђивали ученици са учитељицама.На овој седници договорено је да се школска слава обележава , као и до сад у свим подручним одељењима и матичној школи уз резање славског колача и пригодан програм . Ове године школа је добила позив да школску славу обележи у манастиру Вратна. Договорено је да део ученика иде у манастир, а други део остане у матичној школи.


Пета седница Већа одржана је 16.03. 2026. године на којој су присутне биле све учитељице и обављен је поступак избора уџбеника за 4.разред основне школе за  школску 26./27. годину и изабрани су уџбеници издавачке куће „Нови Логос“.


Шеста седница Стручног већа наставника разредне наставе одржанаје 09.04.2026. године у школи у Душановцу. Изнет је успех ученика по разредима и одељењима. Договорен је начин реализације обележавања Дана школе. 

Седма седница Већа одржана је 18.06. 2026. године у матичној школи у Душановцу. Седници присуствују све учитељице, директор школе и педагог. Изнет је успех ученика и извештај о раду Већа

3.5. Извештај  о раду Стручног већа наставника друштвене групе предмета

Чланови Стручног већа друштвене групе предмета су се у првом полугодишту школске 2025./26. године састали двапут по утврђеном плану рада већа. 

Седницом у августу месецу за руководиоца већа изгласана је Ива Миловановић; Том приликом је урађен је и годишњи  план рада стручног већа, а  наставници који чине Стручно веће за област друштвених наука испланирали су часове
редовне, изборне, допунске наставе као и распоред писмених задатака и контролних вежби у складу са Правилником. Чланови  актива урадили су план стручног усавршавања; план реализације угледних часова и формирали секције у складу са интересовањима ученика.
Седницом у октобру разматран је начин обележавања Европског Дана језика где је договоренода се одржи радионица у сарадњи наставнице енглеског Сање Буљигић и бибиотекарке школе Тамаре  Станисављевић. Ученици петог разреда су том приликом сазнали да библиотека поседује богати фонд књига на енглеском језику, направили су обележиваче за књиге. 

Дечија недеља је  обележена низом интерактивних активности за ученике нижих и виших разреда ( предвања, радионице, школски биоскоп).

 У децембру је договорен термин одржавања новогодишње приредбе која је одржана 25.12. када је и представљена продајна изложба  новогодишњих украса и декорација у чијој припреми су учествовали сви ученици школе са наставницима. Било је и речи око обележавања школеске славе Светог Саве.

У другом полугодишту је први састанак био у марту где је су предложени изабрани уџбеници за 8. разред за школску 2026/27.годину.  У априлу је одржан четврти састанак када смо извшили анализу постигнутих успеха на такмичењима из енглеског и немачког језика  и договарали се о реализацији Дана школе и изради школског листа. 

Седницом у јуну разматрани су резултати завршног испита као и анализа рада већа, где је  утврђено да су у протеклој школској години све активности реализоване по плану и програму.

Сви чланови актива су били редовни и сарадња је била успешна.

3.6. Извештај  о раду Стручног већа наставника природне групе предмета

Током школске 2025 /26. године  Стручно веће природне групе предмета одржало је пет састанака. Састанци су одржани у просторијама школе. Сви чланови су присуствовали састанцима. 

Први састанак одржан је 29.8.2025,  и садржао је пет тачака.

Прве две тачке везане су за конституисање већа: 

1. Избор руководиоца већа- за руководиоца већа изабрана је Снежана Радојевић, наставница географије

2. Израда годишњег плана рада стручног већа - Извршене су корекције прошлогодишњег плана .

Трећа, четврта и  пета  тачка везане су за планирање наставе. 

3. Чланови већа су израдили план редовне, допунске, додатне наставе и слободних наставних активности. Планови  допунске и додатне наставе израђени су на основу  досадашњих искустава наставника и предвиђених потреба ученика. У ходу се могу отклонити пропусти и недостатци.

4. У сарадњи са Тимом за стручно усавршавање чланови већа су израдили план стручног усавршавања. На основу  истог израђен  је и план реализације угледних часова.Већина наставника одлучила је се за он лаин акредитоване семинаре као и за вебинаре које организују издавачке куће. У план су уврштени угледни часови радионице и обуке у вези са завршним испитом. 

5. На основу појединачних планова предметних наставника утврђен је распоред писмених и контролних задатака .

На другом састанку, одржаном 26.12.2025. године, обрађене су три тачке. 

1.Извођење угледних часова- Током првог полугодишта одржана су два  угледна часа. 

23. октобра хемичари обележавају Дан Мола. Тог дана је у нашој школи наставница хемије, Маја Ранђеловић, са ученицима осмог и седмог разреда обележила овај празник.
10 . децембра организован је угледни час у облику радионицe. Tема је била израда новогодишњих украса. Израђени украси изложени су на хуманитарном новогодишњем вашару у нашој школи. Прикупљена средства намењена су делом за хуманитарне сврхе, а делом за потребе школе.

Организатор радионице је наставничко веће наше школе. Од наставника природне групе предмета учествовали су Илијана Лазић, Слађана Ватовић, Снежана Симић и Снежана Радојевић.
2.Анализом угледних  часова утврдили смо да је радни простор био адекватно организован . Потребни материјали, алати и апарати били доступни свим учесницима радионице. Ученици  су добили кратка упутства за рад. Атмосфера  на часовима је била пријатна и  радна. Часови  завршени сређивањем учионице.

3.Током првог полугодишта ове школске године часове у четвртом разреду одржали су следећи наставници :

- Природа и друштво:

- 23. 9.2025. Воде Србије, обрада - Снежана Радојевић

- 7.10.2025. Животињски свет Србије, обрада - Слађана Ватовић

- 4.11.2025. Насеља Србије, обрада – Снежана Радојевић

- 19.11.2025. Обновљиви извори енергије, обрада - Срђан Војиновић

- 20.11.2024. Необновљиви извори енергије, обрада - Срђан Војиновић

- 9.12.2025. Човек је део природе, свесно и друштвено биће, обрада – Слађана Ватовић

- Математика :

5.12.2025. Једначине са сабирањем и одузимањем , обрада - Илијана Лазић
Остали наставници овог већа одржаће часове током другог полугодишта.

Трећи састанак одржан је 20.3.2026. са дневним редом : 

1. Поступак избора уџбеника за 8.разред основне школе за школску 26/27.годину. - На основу члана 34а став 9. Закона о уџбеницима („Сл. гласник РС“, број 27/2018, 92/2023 и 109/2025; чланови Стручног већа природне групе

предмета приступили су стручној анализи и разматрању понуђених уџбеника.
 На основу прегледа свих приспелих понуда Стручно веће природне групе предмета на овој седници једногласно даје позитивну процену и доноси одлику о давању предлога о избору уџбеника за осми разред основне школе за школску 2026/27.годину.

Ова одлука садржи прилог (табелу одабраних уџбеника свих предмета).

2. Разно - није било питања и предлога.

Четврти састанак одржан је 30.3. 2026. поводом пробног завржног испита.

1.У суботу 28.03.2026. године рађен је тест из математике од 9:00 -

11:00 часова, док је тест из трећег предмета реализован са почетком у 11:30 -13:30 часова.

 Сви ученици VIII1 одељења, њих петоро, су радили пробни завршни тест  из математике. Просечно постигнуће ученика на тесту изражено у бодовима на скали од 0-20  је 5,2.

Хемију као изборни предмет полагало је два ученика.  Средња вредност поена који су остварили је 8,00.

Урађена је анализа са ученицима и указано на грешке. Дате су смернице за даљи рад, самосталан, као и на часовима припремне наставе.

2. Разно - није било питања и предлога.

На петом састнку  Стручног већа природне групе предмета , 9.6.2026.,чланови су утврдили  да  је веће остварило  планирано, изузев:

1. Припреме и организације школских такмичења- Није било заинтересованих ученока за учествовање  на такмичењима из прировне групе предмета

2. Такмичење ученика у квизу знања –Изостао је из техничких разлога.

3. Излагање наставника са семинара- Наставници су обавили стручно усавршавање али због не усклађености времена и обавеза нису стечена знања пренели осталим члановима већа.

          20. 03. 2026. Одржана је седница са тачком које нема у плану а то је Поступак   избора уџбеника за 8.разред основне школе за школску 26/27.годину.

3.7. Извештај  о раду Стручног већа наставника вештина
На првом састанку, у августу, извршено је конституисање већа.

За руководиоца је изабранa Милена Антић – наставник музичке културе.

Остали чланови су:
Тамара Станисављевић – наставник ликовне културе;

Ана Ранђеловић – наставник физичког и здравственог васпитања.

Дневни ред 1.седнице:

1. Конституисање већа

2. Израда годишњег програма рада већа

3. Усвајање годишњег програма рада већа

4. Израда плана стручног усавршавања

5. Формирање секција

6. Часови наставника у предметној настави

Дневни ред 2.седнице:

1. Активности у оквиру Дечје недеље

2. Школски и општински крос

3. Општинско такмичење у стоном тенису

Дневни ред 3.седнице:

1. Учешће хора у новогодишњој прослави

2. Новогодишњи турнир у бадмитону

3. Разно

Дневни ред 4.седнице:

1.Учешће хора у Светосавској приредби

2. Избор уџбеника за осми разред за школску 2026.-2027.год. 

Дневни ред 5.седнице:

1. Општински и школски пролећни крос

2. Школска приредба у оквиру Дана школе

3. Организација изложбе ликовних радова поводом Дана школе и одабир радова за школски лист

4. Анализа постигнутих резултата

Израђен је годишњи план и програм  рада већа који је и усвојен једногласно. 

Уз израду оперативних планова, осмишљене су и конципиране следеће наставне теме и садржаји:

- планови за такмичења,

- теме за конкурсе,

- лични планови.

1. Стручно веће наставника вештина одржано је 31.08.2025. године уз присуство свих наставника вештина. За руководиоца актива изабрана је Милена Антић, наставник музичке културе. Остале чланове чине Тамара Станисављевић – наставник ликовне културе и Ана Ранђеловић– наставик физичког васпитања.

2. Усваја се годишњи план рада већа након усаглашавања плана и програма свих предмета који се налази у прилогу. У зависности од ситуације постоји могућност одступања – делимично уз претходну сагласност већа.

3. У договору са наставницима вештина усвојили смо начин реализације слободних наставних вештина и секција за сваког наставника уз усаглашавање и корекцију наставних планова.

4. На основу плана личног усавршавања сваког наставника израдиће се план стручног усавршавања у установи стручног већа наставника вештина и сјединити све у једно.

5. Чланови већа формирали су секције у складу са својим предметима (стони тенис, ликовна секција и хор).

6. Одређен је датум реализовања часова наставника у разредној настави. Овај документ је део Годишњег плана рада школе.

   1. Дечја недеља под слоганом “Имам право да се играм, да се смејем, маштам, стварам и у бољи свет претварам“ протекла је уз бројне активности које је школа утврдила распоредом активности. Један дан је био задужен за активности ликовне културе где су деца своје паное, цртеже украшавали на задату тему, а најуспешније радове је наставница издвојила на паноу школе. Један дан, на часу музичке културе, ученици нижих и виших разреда заједно су певали веселе и њима омиљене песме на тему Дечје недеље. На крају недеље организован је спортски дан уз развојно-забавне игре, мозгалице, мини такмичења за најмлађе и игра фудбала и одбојке за старије разреде.

2. Јесењи школски крос организован је према распореду активности где су деца подељена у групе према полу и узрасту трчала своју стазу задовољства с циљем да буду најбржи. Све је протекло у најбољем реду. Сва деца школе су учествовала и дала допринос школском кросу.

3. Општинско такмичење у стоном тенису одржано је под оргнизацијом школског спорта и спортског савеза где наша школа ове године није учествовала због незаинтересованости ученика.

4. Европски дан спорта и физичког васпитања организује се у оквиру активности везаних за повећање физичке активности и већег ангажовање деце. Деца су сама креирала развојне игре које ће касније користити у својим активностима на часу. Ученици 5. и 6. разреда осликли су њихов полигон среће и радости које смо окачили у сали на видном месту.

5. Ученици наше школе ове године нису узели учешће на спортском дану у Уровици поводом Дана школе.

1. Поводом новогодишње недеље организоване су активности где су се укључили сви наставници из већа вештина, организацијом деце у областима ликовне културе, физичког васпитања и музичке културе.

Организована је Новогодишња приредба где су деца певала новогодишње песмице уз припремљен музички програм и додатно изводила, појединачно, одређене нумере на инструментима.

2. Организован је и Новогодишњи турнир у бадминтону од 5. до 8. разреда где су деца пријављивала своје екипе. Учествовало је по два ученика из школе. Сва деца су добила освежење и посластицу, а за најуспешније припремљене су медаље и дипоме. Свој деци уручене су похвалнице за учешће на турниру. Било је и публике, ученици из млађих разреда, наставници и педагог школе.

3. На часу ликовне културе деца су правила украсе, украшавали учионице, правили честитке на тему Нове године. Направљена је новогодишња сценографија на којој су учествовали ученици као и наставници школе и педагог.

Школски хор са наставником музичке културе и верске наставе извели су Химну Светом Сави на приредби поводом обележавања школске славе Св.Саве.

Наставници стручног већа вештина су на основу листе одабраних уџбеника извршили избор од најмање три издавачких кућа за нову школску годину 2026.-2027.год.

Наставник ликовне културе предложио је од понуда: “Клет“, „Бигз“ и „Едука“, а одлучено је као најпогоднију за ученике Бигз школство.

Наставник музичке културе предложила је од понуда: „Логос“, “Едука“ и „Клет“,  а одлучено је да за ученике буде „Нови Логос“.

1. Школски крос организован је у мају месецу као редовна годишња активност на којој су учествовала сва деца школе од 1.до 8.разреда, а реализовала га је наставница физичког васпитања у сарадњи са осталим наставницима и учитељицама.

2. У оквиру активности за Дан школе, органозованa је приредба на којој су ученици музичким наступом, хором и свирањем на инструментима обележили овај дан под организацијом наставника музичке културе као и других наставника задужених за припремање саме приредбе.

3. Наставница ликовне културе са својим ученицима одабрала је најлепше радове за изложбу који су постављени на паноу школе. Изабрани су и радови који ће се наћи у школском листу поводом Дана школе као награђени радови.

4. Анализом резултата је утврђено да сходно тренутној ситуацији и укупном броју деце, нисмо били у могућности да организујемо екипе за такмичења.

Из ликовне културе радови награђених ученика били су на појединим изложбама које су се организовале поводом Дана школа других школа.

3.8. Извештај о раду стручног актива за развој школског програма

Стручни актив за развој школског програма  за школску 2025/26. годину чине  следећи чланови: 

Маја Стефановић, наставник разредне наставе, 

Снежана Радојевић, наставник географије, 

Слађана Ватовић, наставник биологије, 

Каћа Петрушевска, педагог, 

Јасна Странојевић, директор.


На првом састанку, у септембру, Стручни актив дискутовао је о новом плану и програму за школску 2025/26. годину. Постигнут је договор да се план рада усклади са плановима осталих тимова Школе, као и планом Наставничког већа, те је тако донет закључак да ће се извештаји о раду Актива достављати управи Школе на крају првог и другог полугодишта, као и на крају школске године. Чланови стручног актива су нови план и програм рада доставили управи Школе. Поједини чланови Стручног актива учествовали су директно у већој мери у изради Годишњег плана рада Школе, попут школског педагога, док су остали чланови Тима доставањем појединачних планова, као и плана рада Стручног актива допринели комплетирању Годишњег плана рада за школску 2025/26. годину. Школски програм је усаглашен са новим Правилницима. У складу са тиме, у септембру месецу израђен је анекс Школског програма за период од школске 2024/25. године до 2026/27. године. Израђени су глобални планови редовне, изборне, обавезне, допунске наставе и слободних наставних активности. Изабрани садржаји планова одељењских старешина усаглашени су са акционим плановима тимова, и то у области садржаја предложених тема. Запослени су благовремено упознати са новим правилницима и њиховим изменама и допунама. Чланови Стручног актива учествовали су у изради распореда часова наставника. Програми наставних предмета су међусобно временски усклађени у оквиру сваког разреда. Распоред часова прилагођен је наставницима који раде у више школа. Под овом тачком говорило се о сарадњи са Стручним активом за развојно планирање и усклађивањем активности у свим кључним областима са актуелним акционим планом за школску 2025/26. годину.

 
На другом састанку, у октобру, Стручни актив за развој школског програма разговарао је са представницима Стручног актива за развојно планирање поводом мера за уапређење квалитета образовно-васпитног рада, као и о њиховим општим запажањима која би била значајна за наш тим. Акциони план ШРП-а за ову школску годину, област Образовна постигнућа ученика садржи планиранезадатке и кораке и налази се у прилогу.


На трећем састанку, у новембру, Стручна већа и Стручни актив за развој ШП врше анализу понуђених програма слободних активности и секција и на основу добијених резултата предлажу мере за побољшање слободних активности. На седницама Наставничког већа врши се анализа успеха ученика на крају класификационих периода. Избором и комбинацијом метода које наставници користе у раду обезбеђује се најекономичнији пут остваривања постављених образовно-васпитних циљева. Одељењске старешине и стручни сарадник евидентирају састанке са родитељима. Наставници су упознати са остваривањем плана сарадње са локалном средином и настоје да активности на часу буду прилагођене индивидуалним могућностима ученика.


Што се тиче успеха и дисциплине ученика на крају првог класификационог периода ситуација је следећа:

У матичној школи у Душановцу 1 дечак похађа припремни предшколски програм и за сада добро напредује. Први разред у матичној школи у Душановцу похађају три ученице. Две ученице добро мапредују и самостални раде, док једма ученица спорије напредује. Владање код свих ученица је примерно. Трећи разред у матичној школи у Душановцу похађају 3 ученице. Код свих ученицаје  владање примерно. Нема ученица које су оцењене недовољном оцценом.



У вишој настави, од петог до осмог разреда, сви ученици су примерног владања. У петом разреду један ученик (С. В.) је недовољно оцењен из енглеског језика. У шестом разреду постоје два недовољно оцењена ученика (И.Ј.) из енглеског језика и (Ж.С) из енглеског језика и физике. У седмом разреду један ученик (С.Р.)  је недовољно оцењен из енглеског језика



У Михајловцу 2 дечака похађају припремни разред и за сада добро напредују и социјализовани су. Други разред похађају два ученика, примерног су владања и немају недовољних оцена. Трећи разред похађа једна ученица код које се настава реализује по измењеном индивидуално образовном плану ИОПу2. Четврти разред похађа један ученик који је дошао из ОШ ,,Стеван Мокрањац“ из Кобишнице, примерног је владања и нема недовољних оцена.


У Малој Каменици један ученик похађа четврти разред, владање ученика је примерно и нема недовољних оцена.


У подручном одељењу у Дупљану
 владање свих ученика је примерно и нема недовољно оцењених ученика.


На четвртом састамку, у априлу, Стручна већа и Стручни актив за развој ШП врше анализу понуђених програма слободних активности и секција и на основу добијених резултата предлажу мере за побољшање слободних активности. На седницама Наставничког већа врши се анализа успеха ученика на крају класификационих периода. Избором и комбионацијом метода које наставници користе у раду обезбеђује се најекономичнији пут остваривања постављених образовно-васпитних циљева. Одељењске старешине и стручни сарадник евидентирају састанке са родитељима. Наставници су упознати са остваривањем плана сарадње са локалном средином и настоје да активности на часу буду прилагођене индивидуалним могућностима ученика. 


 На петом састанку, у јуну месецу израђен је нови Школски програм на период од четири године 2026/27 – 2030/31.

Школски програм израђује се у складу са Националним оквиром образовања и васпитања и садржи: 

•циљеве школског програма;

•наставни план основног образовања и васпитања;

•програме обавезних и изборних предмета по разредима, са начинима и

•поступцима за њихово остваривање (довољно навести називе и бр. Сл. Гл. у којима су ти планови и програми објављени и евентуалне специфичности које карактеришу начине и поступке за њихово остваривање у конкретној школи);

•програм допунске и додатне наставе;

•програм културних активности школе;

•програм школског спорта и спортских активности;

•програм заштите од насиља, злостављања и занемаривања и програми превенције

•других облика ризичног понашања;

•програм слободних активности ученика;

•програм професионалне оријентације;

•програм здравствене заштите;

•програм социјалне заштите;

•програм заштите животне средине;

•програм сарадње са локалном самоуправом;

•програм сарадње са породицом;

•програм излета, екскурзија и наставе у природи;

•програм рада школске библиотеке;

•начин остваривања других области развојног плана школе који утичу на

•образовно-васпитни рад (Ученички парламент);

•Индивидуални образовни планови свих ученика који се образују по индивидуалном образовном плану чине прилог школског програма (овај прилог ради се кад и ако се за њим укаже потреба);

•Саставни део школског програма је и програм безбедности и здравља на раду који обухвата заједничке активности школе, родитеља, односно старатеља и јединице локалне самоуправе, усмерене на развој свести за спровођење и унапређивање безбедности и здравља на раду.


Школским програмом ближе се одређује начин на који школа образује и васпитава ученике ради стицања знања, вештина и ставова неопходних за даље образовање и запошљавање, успоставља организациону структуру засновану на тимском раду и одговорности сваког запосленог за остваривање утврђених циљева, као и повезивање са репрезентативним синдикатима и удружењима послодаваца и преузимање свог дела одговорности за развој друштвене средине. Школски програм обухвата све садржаје, процесе и активности усмерене на остваривање принципа, циљева и стандарда постигнућа, и задовољење општих и специфичних образовних интереса и потреба ученика, родитеља, односно старатеља и локалне самоуправе, а у складу са оптималним могућностима школе. Школски програм се доноси на основу наставног плана и програма, односно програма одређених облика стручног образовања, а узимајући у обзир развојни план школе, у складу са Законом о основама система образовања и васпитања и Законом о средњем образовању и васпитању. Поједини делови школског програма иновирају се и надограђују у току његовог остваривања. Школски програм омогућава оријентацију ученика и родитеља, односно старатеља у избору школе, праћење квалитета образовно-васпитног процеса и његових резултата, као и процену индивидуалног рада и напредовања сваког ученика. Школски програм представља основу на којој сваки наставник и стручни сарадник планира, програмира и реализује свој рад.
3.9. Извештај о раду стручног актива за развојно планирање


Састав Стручног актива за школску 2025/26. годину:

1. Маја Стефановић - председник актива

2. Сања Буљигић - наставник енглеског језика

3. Снежана Радојевић - наставник географије

4. Ана Ранђеловић - наставник физичког васпитања

5. Каћа Петрушевска - педагог

6. Јасна Станојевић- директор школе

7. Валентина Милосављевић- родитељ

8. Анастасија Србуловић - члан ученичког парламента

9. Љубиша Добрић - представник локалне заједнице

Годишњи преглед рада:


Стручни актив за школско развојно планирање током школске 2025/2026. године реализовао је планиране активности у складу са Годишњим планом рада школе и приоритетима развоја установе.


На почетку школске године донет је и једногласно усвојен План рада актива за школску 2025/2026. годину, као и Акциони план са јасно дефинисаним активностима, временским роковима и носиоцима реализације. Акциони план је одштампан и постао саставни део школске документације.


Током године редовно је праћена реализација активности предвиђених Школским развојним планом. Констатовано је да је највећи део планираних активности успешно реализован, док су поједине активности делимично одложене због организационих околности. Актив је континуирано пратио оствареност постављених циљева и предузимао мере за усклађивање динамике реализације.


Посебна пажња посвећена је праћењу примене знања и вештина стечених на семинарима и другим облицима стручног усавршавања. Већина наставника активно је учествовала у онлајн обукама и семинарима, а стечена знања примењивана су у припреми и реализацији наставе. Чланови актива размењивали су примере добре праксе, искуства и предлоге за унапређивање наставног рада кроз сарадњу у стручним већима, активима и тимовима.


Уочени су позитивни ефекти примене нових метода рада и стечених компетенција, што је допринело унапређивању квалитета наставе. Истовремено је закључено да је потребно наставити са континуираним праћењем ефеката стручног усавршавања, јачањем унутаршколске сарадње и подстицањем размене искустава међу наставницима.


Током школске године редовно су ажурирани школски сајт и страница школе на друштвеним мрежама, чиме је обезбеђено благовремено информисање ученика, родитеља и шире јавности о активностима и резултатима рада школе.


На основу спроведене анализе закључено је да је рад Стручног актива за школско развојно планирање био успешан и да су планиране активности у великој мери реализоване. Актив ће и у наредном периоду наставити да прати реализацију развојних циљева школе и доприноси унапређивању квалитета васпитно-образовног рада.
3.11. Извештај о раду Педагошког колегијума
Педагошки колегијум у школској 2025/26. години чине:

- Јасна Станојевић – директор школе

- Каћа Петрушевска – педагог школе

- Данијела Величковић– предс. Стручног већа разредне наставе

- Маја Стефановић- предс. Стручног актива за развојно план.                                 

- Ива Миловановић – председник Стручног већа за друштвену групу предмета

- Снежана Радојевић– предс. Стручног већа за природну групу предмета                                                                                                                                                                              

- Милена Антић– предс. Стручног већа наставника вештина 

- Ана Ранђеловић – координатор Тима за безбедност и заштиту ученика од насиља                                                    

- Слађана Ватовић- координатор Тима за инклузивно образовање

- Александра Таинџић –координатор Тима за професионални развој запослених

- Илијана Лазић –координатор Тима за развој међупредметних компетенција и предузетништва.


На првој седници, у септембру, чланови Педагошког колегијума разматрали су и усвојили план рада Педагошког колегијума за школску 2025/26. годину, који је саставни део Годишњег плана рада школе. Директор школе упознала је Педагошки колегијум са најважнијим законским докуметима и новим правилницима у школској 2025/26. години.Чланови Педагошког колегијума упознати су са Акционим планом школског развојног планирања за школску 2025/26. годину који се налази у прилогу. Педагог школе упознала је чланове ПК са облашћу која ће бити самовредновања ове школске године. У питању је кључна област: „Организација рада школе, управљање људским и материјалним ресурсима“. Педагошки колегијум анализирао је план контролних и писмених задатака који је у складу са Правилником о оцењивању ученика. Одртеђено је лице које ће водити евиденцију о раду Тима за професионални развој, наставница енглеског језика, Таинџић Александру. Педагошки колегијум анализирао је предлог Плана стручног усавршавања који чини саставни део Годишњег плана рада. У току септембра израђен је план посета часова од стране директора и стручног сарадника.

У току је период опсервације ученика, тако да ће разредне старешине у сарадњи са предметним наставницима прикупити информације о ученицима којима је потребна додатна подршка (индивидуализација).


Педагошки колегијум донео је ИОП2 за ученицу трећег разреда А.Ћ. за период првог полугодишта школске 2025/26. године. Вредновање се планира за другу половину децембра, затим ИОП1 за ученицу седмог разреда А.Д. за период првог полугодишта школске 2025/26. године. Вредновање се планира за другу половину децембра. Педагошки колегијум донео је ИОП1 за ученика другог разреда С.Ч. за период првог полугодишта школске 2025/26. године. Вредновање се планира за другу половину децембра, као и ИОП1 за ученика четвртог разреда А.П. за период првог полугодишта школске 2025/26. године. Вредновање се планира за другу половину децембра.


На другој седници, у октобру, педагог школе упознала је чланове Педагошког колегијума са резултатима Завршног испита на крају школске 2024/25. године.


Завршни испит се одржао у ОШ ,,Вера Радосављевић“ у Неготину у предвиђеном времену. Ове школске године један ученик осмог разреда радио је завршни испит. У понедељак, 23.06.2025. године рађен је тест из српског језика и књижевности, у уторак, 24.06.2025. године рађен је тест из математике и у среду  25.06.2025. године рађен је трећи тест (физика). Сви тестови рађени су од 09-11 часова.

Постигнуће ученика на тесту из српског језика и књижевности изражено у бодовима на скали од 0-20: 2.

Постигнуће ученика на тесту из математике изражено у бодовима на скали од 0-20:9.

Постигнуће ученика на тесту из физике изражено у бодовима на скали од 0-20: 7.


Ученик је у првом уписном кругу  уписао Пољопривредну школу „Рајко Боснић“ у Неготину, смер пекар.


На трећој седници, у новембру, анализиран је успех и дисциплина ученика на крају првог класификационог периода. Педагог школе упознала је чланове са детаљним извештајем на ову тему. 

Говорило се о индивидуалној настави и ИОП-у. Бројно стање ученика код којих се спроводе мере индивидуализације:

2. разред – 2 ученика из српског језика и математике

4. разред -1 ученик из српског језика

6. разред – 4 ученика из српског језика и књижевности 

7. разред – 1 ученика из српског језика и књижевности 

8. разред – 2 ученика из српског језика и књижевности и биологије

По ИОПу1 настава се реализује код једног ученика у другом разреду из српског језика, математике и света око нас, код једног ученика у четвртом разреду из српског језика и код једне ученице у седмом разреду из српског језика и књижевности.

По ИОПу2  настава се реализује код једне ученице трећег разреда.


На четвртој седници,  у децембру, Чланови Педагошког колегијума су закључили да се стручно усавршавање наставника одвија континуирао кроз активности које су предвиђене личним плановима стручног усавршавања наставника (одржавање изложби, радионица, угледних часова, корелација, обука...). Сви наставници су предали свије извештаје стручног усавршавања за прво полугодиште школске 2025/26. године. Што се тиче стања безбедности, наша школа је процењена као безбедо и сигурно место. Није био никаквих већих инцидената у току првог полугодишта. Школски програм је у свим разредима реализован у потпуности. Извршено је вредновање ИОП планова за све ученике који раде по индивидуално образовном плану и програму.


На петој седници, у јануару, Педагог школе упознао је чланове Педагошког колегијума са успехом и дисциплином ученика на крају првог полугодишта. школе Чланови Педагошког колегијума упознати су са спровођењем индивидуалне наставе и ИОП-а у току првог полугодишта. Извршене се евалуације (вредновања) свих ИОПа у току првог полугодишта.  У првом полугодишту  школске 2025/26. године по ИОПу1 радило је три ученика, а по ИОПу2 такође један ученик. Индивидуализација се спроводила код девет ученика. 


Педагошки колегијум донео је ИОП1 за ученика шестог разреда Ж.С. за период  од три месеца (јануар-март) школске 2025/26. године. Вредновање се планира за другу половину априла.


Педагошки колегијум донео је ИОП1 за ученика четвртог разреда А.П. за период  другог полугодишта школске 2025/26. године. Вредновање се планира у јуну месецу.


Педагошки колегијум донео је ИОП1 за ученика другог разреда С.Ч. за период  другог полугодишта школске 2025/26. године. Вредновање се планира у јуну месецу.


Педагошки колегијум донео је ИОП1 за ученика седмог разреда А.Д. за период  другог полугодишта школске 2025/26. године. Вредновање се планира у јуну месецу.


Педагошки колегијум донео је ИОП2 за ученика трећег разреда А Ћ. за период  другог полугодишта школске 2025/26. године. Вредновање се планира у јуну месецу.

Сви руководиоци Стручних већа, актива и тимова предали су полугодишње извештаје о свом раду који чине саставни део Полугодишњег извештаја о раду установе. Тим за професионални развој запослених поднео је детаљан Извештај о раду и реализованим активностима током првог полугодишта школске 2025/26. године. Израђен је план припремне наставе за ученике осмог разреда. Ове школске године петоро ученика осмог разреда ће полагати завршни испит. Поред српског језика и књижевности и математике ученици су се определили за полагање хемије и историје као трећег предмета. Школска слава Свети Сава обележена је у уторак 27.01.2026. године, традиционалнем резањем колача и пригодним програмом који припремају ученици од првог до осмог разреда. Ове године наша школа је добила позив манастира Вратна да будемо њихови гости. Део ученика ће имати прилику да са својим родитељима и учитељицама посете манастир, присуствују литургији и причешћу, пригодним програмом увеличају прославу Светог Саве и добију пакетиће, а поједини ће добити и светосавску награду.


Ма шестој седници, у марту, говорило се о посећеним часовима од стране педагога и директора. Закључено је да наставници раде по оперативном плану рада, сви имају оперативне планове (годишње оријентационе као и месечне оперативне планове у предметној настави и недељне оперативне планове у разредној настави). Наставници са искуством користе старе и допуњене припреме, наставници почетници или са неколико година радног искуства користе потпуне писане припреме у којима су јасно дефинисани: наставна јединица, циљ часа, тип часа, наставне методе, наставна средства, облици рада, корелација унутар предмета и са градивом другог предмета.

Најчешће примењиване наставне методе на часовима су:

      1. Вербално-текстуалне методе и то: монолошка, дијалошка, метода рада на тексту, метода писаних радова и рад на унапред припремљеним наставним листићима

      2. Илустративно-демонстративне методе и то: метода показивања- демонстративна метода.

     Лабираторијско-експерименталне и методе практичних радова су у мањој мери заступљене у настави.

      Избор метода је у већој мери примерен: узрасту и знању ученика, суштини наставних сарджаја, логичком путу сазнања, остваривању задатака часа, опремљености школи (наставним средствима, материјалима) али је потребно понекад, онда када садржаји наставне јединице, узраст, знања и предзнања ученика дозвољавају, припремити и по неки истраживачки задатак, експеримент и користити методу практичних радова како би ученици уз што већу активност, самостално стицали знања користећи знања и искуства која већ поседују.

          Избор наставних средстава је у већој мери у складу са дидактичким захтевима: адекватан наставним садржајима, примерен узрасту и знању ученика, прилагођен процесу сазнања, одговара наставниковој оспособљености за њихову употребу. Употреба наставних средстава треба да буде благовремена (употреба у право време), адекватна (употребљена на прави начин), рационална и економична (минимум енергије и времена- максимални ефекти). Школа располаже и наставним средствима која се не употребљавају у довољној мери (лап топ и видео бим, графоскоп и сл.). Корисно је употребљавати на часу дидактички материјал који израђују наставници и ученици.

        Наставна средства на часу употребљавају углавном наставници, а пожељно је да наставна средства на часу користе и ученици што додатно активира ученике.

        Већина наставника на табли записује доста података, садржаја и појмова, које је пожељније и ефикасније истаћи путем компјутерских презентација или на хамерима, да ученици не би цео час посветили преписивању са табле. 

Ефикасно су повезани делови часа, као и време које се на часу користи, па самим тим не постоји празан ход.

       Активности наставника на посећеним часовима огледају се у усмеравању и мотивисању ученика на решавање проблема, објашњавању, илустровању и демонстрирању.  Наставници уче ученике како да ново граадиво повежу са претходно наученим и истичу кључне појмове које ученици треба да науче и усмеравају интеракцију међу ученицима тако да је она у функцији учења.Већина наставника обилази, прати и помаже споријим ученицима

        Клима на часу огледа се у односу уважавања ученика и наставника у већој мери. На посећеним часовима клима и атмосфера у учионици је била позитивна, ученици су заинтересовани за рад и активно учествују у раду. Наставници показују поштовање и емпатију према ученицима, дају ученицима могућност да постављају питањам коментаришу и дискутују у вези са предметом учења на часу.

Завршни део часа - У завршном делу часа наставници најчешће изврше рекапитулацију часа сажетим понављањем градива и задавањем домаћег задатка.

Препоруке за даљи рад:

      - Уводни део часа и то како ће он да се организује је веома важно из разлога што од тога како се ученици припреме и мотивишу за рад зависи и успешност целог часа. Важно је заинтересовати и “пробудити” на почетку часа у тих првих пет до десет минута. Постоје различити начини за интересантно увоћење ученика у наставни час: стварање проблемске ситуације чије ће решење навести ученике да сами открију шта ће учити на том часу, решавање загонетки, асоцијација, осмосмерки, читање интересантних прича, слушање песмица, примена педагошке шале...

     - На часовима утврђивања унапред припремити ученицима материјал путем кога могу самостално извршавати утврђивање градива ( наставни листићи на више нивоа тежине посебно ефикасни у настави математике али се могу користити и у другим предметима, полупрограмирани материјал...)

      - Приликом обраде градива настојати да ученици оно што уче могу и практично да примене, уколико је то изводљиво. Комбиновати фронтални са још неким обликом рада. Припремити што више илустрација, слика, скица, модела- ученици најбоље памте када оно о чему уче могу и да виде или да практично примене. Користити наставна средства која у школи стоје на располагање.

     - Часове организовати тако да се из сваког ученика у складу са његовим могућностима извуче максимум (индивидуализација наставе), да се ученици подстичу на активност, креативност, слободно изражавање ставова, мишљења и запажања.     


Чланови Педагошког колегијума упознати су са планом поводом организације Дана школе. Планирано је да се у четвртак, 30.04.2026. године одржи приредба коју ће припремити ученици од првог до осмог разреда заједно са својим наставницима. Тема овогодишњег Дана школе биће: „ Из корена прошлости ка крилима будућности“. У току је израда школског часописа и радова на дати ликовни и литерарни комкурс из српскох, енглеског и немачког језика. Наставници и учитељи раде са ученицима на припремни програма који ће се одржати у просторијама школе.


На седмој и осмој седници, у априлу,  урађена је анализа реализације програма образовно-васпитног рада, анализа успеха и дисциплине на крају трећег класификационог периода као и вредновање и доношење одлуке о усвајању ИОП планова. Педагошки колегијум донео је ИОП1 за ученика шестог разреда Ж.С. за период  од априла месеца до краја школске године (половине јуна). Вредновање се планира у јуну месецу.


На деветој седници, у јуну, директор школе упознала је чланове Педагошког колегијума да је на основу извештаја Одељењског већа извршена је анализа постигнутих резултата и дисциплине на крају другог полугодишта школске 2025/26. године. Такође, на основу извештаја одељењских старешина констатовано јда се настава реализује према предвиђеном плану и програму, у складу са измењеним календаром образовно-васпитног рада. Утврђено је да је већина наставника предала је свој годишње извештаје о стручном усавршавању.  Сви руководиоци Стручних већа, актива и тимова предали су своје годишње извештаје о раду који се налазе у педагошкој документацији школе.
3.12. Извештај о раду  тима за безбедност деце/ученика од насиља, злостављања и занемаривања   у образовно-васпитним установама

Тим за заштиту деце/ученика од насиља, злостављања и занемаривања за школску 2025/2026. годину чине:

-Јасна Станојевић – директор школе

-Каћа Петрушевска – педагог школе

-Слађана Ватовић – наставник биологије

-Ана Ранђеловић –координатор Тима
-Невена Никић–секретар

-Валентина Милосављевић – родитељ.


На првом састанку, септембру, запослени и ученици су упознати са садржајем Посебног протокола за заштиту ученика/деце од дискриминације, насиља, злостављања и занемаривања у васпитно-образовним установама. Исти је стављен и на сајт школе. Анализа стања безбедности у школи урађена је како би се добиле смернице за унапређење Програма заштите од дискриминације, насиља, злостављања и занемаривања за нову школску 2025/2026. годину и побољшали свој рад на ревенцији и интервенцији у ситуацијама насиља. Анализа је урађена на основу: 

-
Извештаја о реализацији плана рада Тима за заштиту од дискриминације, насиља, злостављања и занемаривања и програма превенције насиља за школску 2024/2025.годину;

-
Анкете за ученике која је рађена током школске 2024/2025.године.

-
На основу анкета са ученицима и извештаја ослучајевима насиља можемо извести неке закључке:

- Насиље није изражено у великој мери, али постоји и потребно је више говорити о њему као би ученици и запослени лакше препознали облике насиља и процедуре и начин реаговања;

- У органозацији дежурства потребно је посебну пажњу посветити деловима школског простора који су ризични;

- Рсзвијати сарадњу, разумевање осетњивост за туђе проблеме и хуманост унутр одељења и на нивоу школе различитим превентивним активностима;

- Потребно је са ученицима разговарати о дечјим правима и обавезам, начином пријављивања и реаговања и ситуацијама насиља;

- Упознати ученике, наставнике и родитеље са анализом стања безбедности у школи како би сви лакше препознали насиље и препознали проседуре и разлога укљућивања других служби у решавање проблема;

- Постављањем правила понашања у учионици, информисањем ученика и родитеља о нивоима и видовима насиља и начина пријављиваља повећати дисциплину у одељењу и школи.

Чланови Тима су утврдили и усвојили план рада Тима за текућу школску годину. 


На другом састанку, у октобру, додељене су улоге и одговорности свим члановима Тима за заштиту деце/ученика од насиа, злоставања и занемаривања за школску 2025/26. годину:

- Јасна Станојевић – директор, лице задужено за праћење реализације Програма

- Каћа Петрушевска – педагог, лице задужено за реализацију превнтивних активности  сарадњи са Тимом

- Слађана Ватовић – наставник биологије, лице задужено за реализацију интерактивних активности

- Ана Ранђеловић – лице задужено за евиденцију случајева насиља и записника са састанка Тима, координатор тима

-Валентина Милосављевић – родитељ

Такође су одређени и дежурни наставници за сваки дан и списак истих налази се на огласној табли у холу школе.

Наставно особље је упознато са садржајем Посебног протокола за заштиту ученика/деце од дискриминације, насиља, злостављања и занемаривања у васпитно-образовним установама, као и са облицима насиља. У сваком кабинету залепљен је постер са облицима и нивоима насиља. Ове године тема Дечје недеље била је „Имам права да се играм, смејем, маштам и стварам и у бољи свет претварам“.


У уторак, 7.10.2025. године на часу одељенског старешине наставница грађанског васпитања одржала  је уводно предавање на тему Дечијих права. Ученици су сазнали нешто више о положају деце кроз историју и о значају Конвенције о правима детета. Наводили су   примере када су њихова права била угрожена или злоупотребљена. Наглашено је да ученици морају бити информисани о својим правима, али и обавезама које уз та права иду. Своје закључке су илистровали на заједничком паноу.


У четвртак 9.10.2025. године на часу домаћинства, коме су присуствовали ученици виших разреда (5-8), одржана је радионица на којој се разговарало о томе шта значи бити хуман, помагати другима и чинити добра дела. На крају часа сви ученици су исписивали на цедуљицама једно своје добро дело, тј.када су били хумани. У петак, 11.10.2025. године одржане су спортске активности за све ученике наше школе под руководством наставнице физичког и здравственог васпитања и учитељица. Деца су се дружила и лепо забавила.


На трећем састанку, у новембру, говорило се о томе да родитељи и ученици континуирано добијају информације у циљу стицања знања неопходних за превенцију, препознавање и реаговање на појаву свих облика насиља, злостављања и занемаривања деце и ученика. Ученици се са облицима насиа најчешће упознају на часовима одељењског старешине, предавањима, радионицама, разговорима, док се са родитељима то реализује путем родитељских састанака. Сви родитељи као и ученици упознати су са националном платформом „Чувам те“ и њеном сврхом и применом.


Истакнуто је да су одељењске старешине континуирано упознавале родитеље са правилима понашања у школи. Закључено је да је потребно да и родитељи код куће раде са децом на превенцији насиља у било којој средини кроз разговор и дискусију о овој теми. У понедељак, 17. 11. 2024. године, реализована је радионица за ученике од петог до осмог разреда поводом Међународног дана толеранције. Педагог школе и наставница ликовне културе су најпре поразговарале са ученицима о појму толеранција, шта она подразумева, који су примери толеранције и зашто је она важна. Након раговора, ученицима је дат задатак да свако појединачно на  парчету папира ликовно прикаже шта за њега значи толеранција. Израђен је заједнички пано са поруком: „Деце има разне али свако дете је личност, разлике нису казне у разликама је наша сличност“, око које су залепљени цртежи ученика. Циљ радионице био је да се код ученика подстиче прихватање различитих потреба осећања и уважавања истих али и безбедан начи да се изразе и своје.


 Тим за заштиту ученика од дискриминације,  насиља, злостављања и занемаривања састао се због породичне ситуације у којој се налази ученик А. С. Који похађа други разред подручног одељења у Михајловцу. По информацијама које су добијене од мајке ученика, отац ученика је више пута кривично осуђиван због насиља у породици и неколико пута је био у затвору. Мајка и дете нису имали стално место пребивалишта и основне услове за живот па им је у сусрет изашла породица из Михајловца и примила их у своју кућу у којој привремено живе. Ученик у школу долази редовно, није агресиван и има примерно владање. Са њим се обављају саветодавни разговори углавном од стране учитељице.  Дана 25.11.2025. године добили смо информацију од мајке ученика да је отац детета наводно извршио разбојништво у комшијској кући у Михајловцу и да је тренутно у притвору.  Мајка детета је навела да се већ обратили Центру за социјални рад за помоћ, али ова тренутна ситуација изазива забринутост школе за добробит детета и стабилност породичног окружења па смо мишљења да је потребно испитати породичне и социјалне услове у којима дете живи на основу чега је и упућен допис Центру за социјални рад у Неготину – дел. бр 136/2025 од 25.11.2025. године.


На петом састанку, у фебруару, говорило се о  обележавању Дана ружичастих мајица (Дан борбе против вршњачког насиља) који се обележава сваке последње среде у фебруару месецу, а ове године је то 25.02.2026.

Педагог школе одржала је радионицу са ученицима од 5. до 8. разреда. У почетном делу крупним речима на табли је написана реч НАСИЉЕ, а ученици су наводили своје асоцијације на задату реч. Током навођења асоцијација, нема коментарисања и дискусије. У почетку ученици брже наводе асоцијације, али даје им се довољно времена како би се присетили што већег  броја. Наводи се дефиниција насиља и које све врсте насиља постоје. Ученици се деле на групе према полу и објашава се да ће се на данашњој радионици радити ма облицима насиља која су уобичајена за девојчице, односно дечаке. Обе групе добијају задатак да на листу папира напишу насилне ствари које углавном чине  (девојчице и дечаци). Подсећамо се које ствари спадају у вербално, физичко, социјално и сексуално насиље. Након 10 минута рада ученици одговарају зашто по њиховом мишљењу девојчице врше насиље на један, а дечаци на други начин.Причамо о разним родним улогама и разликама (девојчице су слабије, дечаци су јачи и традиционална улога је да штити, да буде ратник, он увежбава то. Девојчице су емотиније па им је лакше да повреде емотивно него физички...). Али традиционалне улоге мушкараца и жена се мењају и нема више потребе да мушкарци иду у лов, да се боре, јер је цивилизација узнапредовала. Наредна активност се зове ,,Ово је мој слободни простор“. У истим групама, ученици на великом папиру записују шта им највише смета у комуникацији са другима. Након 10 минута рада представник девојчица и представник дечака представљају своје листе. Дискусија о томе има ли разлике, шта се посебно издваја и зашто...На крају радионице ученци се позивају да одаберу  начин на који ће да се отарасе насилних ствари и начина комуницирања са другима који други не воле. Сами бирају шта ће урадити са исписаним папирима. (згужвати их, пре бацања да свако прежвра три ствари које им највише сметају  на папирима, исцепкати папире да се не могу више саставити...). Циљ радионице био је да ученици спознају шта је насиље, који су облици насиља, шта могу да предузму у случају насиља, да препознају разлике насилног понашања и границе између шале и насилног понашања. 


На шестом састанку, у мају, говорило се о обележава прве недеље маја.


Недељу сећања и заједништва започели смо корелацијом предмета енглеског језика и физичког васпитања. Ученици кроз спорт развијају тимски дух, поштовање и фер-плеј, док на часовима енглеског језика уче како да те вредности изразе кроз кратке слогане и поруке. На тај начин повезујемо језик и спорт, подстичући заједништво, комуникацију и међусобно уважавање, како на терену, тако и ван њега. Први дан "Недеље сећања и заједништва" у подручном одељењу у Дупљану обележен је кроз бајке, као део нашег одрастања- четири другарице у свету Андерсенових бајки.  Од ружног пачета до принцезе, пут је дуг али испуњен дружењем,  игром, заједничким радом, узајамним помагањем, уважавањем различитости. У школској библиотеци реализована је активност „Зид лепих речи“, на иницијативу библиотекарке Тамаре Станисављевић. Ученици виших разреда, заједно са наставницима, имали су прилику да напишу кратке поруке подршке, захвалности и охрабрења. На шареним папирићима низале су се искрене мисли, лепе речи и поруке које подсећају колико је важно бити ту једни за друге. Зид је током дана постао место заједништва, топлине и разумевања – простор где су речи имале посебну снагу да улепшају дан и измаме осмех. Ова активност нас је подсетила да мале речи пажње могу имати велики значај и да заједно градимо сигурније и лепше школско окружење. Ученице подручног одељења у Дупљану подсетиле су нас на стари обичај у влашким селима ,, Другаричење". Циљ обичаја је да се склопи трајно пријатељство, побратимство или посестримство које се поштује целог живота.Укључује размену дарова, често су то ускршња јаја, колачи или цвеће, чиме се учвршћује веза између деце.Ово је један од обичаја који показује важност друштвених веза у влашкој култури и негује вредности као што су пријатељство и лојалност. Ученици нижих разреда матичне школе у Душановцу слушали песме о пријатељству, а на часу ликовне културе цртали су на исту тему. У четвртак 7.5.2026. год. реализован је дан посвећен другарству, сарадњи и међусобном уважавању под називом Заједно можемо све. Активностима су присуствовали ученици подручног одељења из Михајловца са учитељицом Мајом Стефановић , као и ученице из подручнох одељења у Малој Каменица и Дупљану са својим учитељицама Зорицом Шеган и Снежаном Гугић. Дружење је протекло у пријатној, подстицајној и веселој атмосфери. На почетку активности ученици су се упознали кроз игру „Клупко пријатељства”, током које су говорили лепе особине другова и другарица и на тај начин градили „мрежу пријатељства” као симбол повезаности и заједништва. На крају дружења ученици су формирали „Срце заједништва” и послали заједничку поруку: Бирамо другарство, доброту и заједништво.Кроз реализоване активности ученици су развијали емпатију, сарадњу, толеранцију и осећај припадности групи. Дружење је допринело јачању позитивне атмосфере, повезивању ученика различитог узраста и неговању вредности међусобног поштовања и разумевања. Педагог школе, Каћа Петрушевска, одржала је са ученицима виших разреда радионицу на тему ,, Коцкице емоција.“ Заједно са ученицима израђене су коцкице од картона на којима су представљене основне емоције: срећа, туга збуњеност, бес и забринутост. На странама сваке коцкице написана су питања која се односе на наведену емоцију (навођење догађаја који су везани за одређену емоцију, мисли, израз лица, изглед тела...). Ученици бацају одговарајућу коцкицу и односу на то коју страну коцкице добију, одговарају на питања. Водио се разговор о томе зашто је важно причати о осећањима, са ким можемо да причамо о томе како се осећамо, шта нас спречава да причамо о својим осећањима. У подручном одељењу у Михајловцу реализованa је активност на тему Сунце доброте, са циљем развијања емпатије, другарства, међусобног поштовања и сарадње међу ученицима. Дружењу  се придружио и ученик из Мале Каменице са  својом учитељицом. На почетку активности ученици су разговарали о доброти, лепим поступцима и начинима на које могу помоћи другима. Потом је реализована креативна радионица Сунце доброте. Ученици су на папирним зрацима писали лепе поруке, добра дела и особине доброг друга, након чега су заједно направили пано Сунце доброте.Посебан део активности био је посвећен садњи цвећа шећерца. Сваки ученик је посадио по једну садницу, чиме су ученици симболично показали да се доброта, пажња и другарство негују и расту као и цвеће. Током садње ученици су развијали одговорност, сарадњу и љубав према природи. Педагог школе, Каћа Петрушевска, одржала је са ученицима виших разреда радионицу на тему ,, Коцкице емоција.“ Заједно са ученицима израђене су коцкице од картона на којима су представљене основне емоције: срећа, туга збуњеност, бес и забринутост. На странама сваке коцкице написана су питања која се односе на наведену емоцију (навођење догађаја који су везани за одређену емоцију, мисли, израз лица, изглед тела...). Ученици бацају одговарајућу коцкицу и односу на то коју страну коцкице добију, одговарају на питања. Водио се разговор о томе зашто је важно причати о осећањима, са ким можемо да причамо о томе како се осећамо, шта нас спречава да причамо о својим осећањима. У подручном одељењу у Михајловцу реализованa је активност на тему Сунце доброте, са циљем развијања емпатије, другарства, међусобног поштовања и сарадње међу ученицима. Дружењу се придружио и ученик из Мале Каменице са својом учитељицом. На почетку активности ученици су разговарали о доброти, лепим поступцима и начинима на које могу помоћи другима. Потом је реализована креативна радионица Сунце доброте. Ученици су на папирним зрацима писали лепе поруке, добра дела и особине доброг друга, након чега су заједно направили пано Сунце доброте. Посебан део активности био је посвећен садњи цвећа шећерца. Сваки ученик је посадио по једну садницу, чиме су ученици симболично показали да се доброта, пажња и другарство негују и расту као и цвеће. Током садње ученици су развијали одговорност, сарадњу и љубав према природи.

3.13. Извештај о раду тима за инклузивно образовање
ИОП тим је у током  школске 2025/2026. године одржао девет састанака.

1. На првом састанку, 03.09.2025. конституисан је Тим за инкузивно образовање, размотрен је извештај о раду Тима за претходну школску годину, усвојен је план рада Тима за текућу школску годину и констатовано је који ученици наствљају рад по ИОПу. Дати су предлози за Тимове за додатну подршку. За остале ученике почиње период опсервације до прве недеље октобра.

2. На другом састанку, 16.09.2025. усвојен је ИОП2 за предложене ученике.

3. На трећем састанку, 07.10.2025. размотрена су мишљења о појединим ученицима који показују потребе за додатном подршком и костатовано је да ће се за њих у наредном периоду спрводити индивидуализација до децембра.

4. На четвртом састанку, 24.12.2025. анализирано је вредновање индивидуализације, један ученик је предложен за ИОП1 и вредновање  ИОПа1 и ИОПа2.

5. На петом састанку одржаног 28.01.2026. констатовано је који ученици настављају индивидуализацију и усвојени су ИОПи1 и ИОП2 за ученике на основу вредновања на крају првог полугодишта.

6. На шестом састанку 15.04.2026. размотрено је вредновање ИОПа1 за ученика шестог разреда и предложен још један циклус ИОП1 до краја школске године.

7. На седмом састанку 22.04.2026. усвојен је ИОП1 за ученика шестог разреда.

8. На осмом састанку 27.05.2026. вреднована је идивидуализација за ученике осмог разреда.

9. На деветом састанку вредновани су ученици који су наставу похађали по индивидуализацији и али и ИОПа и ИОП2, од првог до седмог разреда. Констатовано је који ученици настављају рад по тренутним програмима а код  којих долази до одређаних промена. Извештаји о врредновању налазе се у прдагошкој документацији. 

3.14. Извештај Тима за развој међупредметних компетенција и предузетништва
Стручни тим за развој међупредметних компетенција и предузетништва формиран је од стране директора школе.

Тим за развој међупредметних компетенција и предузетништва за школску 2025/26. годину чине:

- Каћа Петрушевска, педагог

- Ана Златковић, родитељ,

- Илијана Лазић, наставник математике, координатор Тима,

- Снежана Радојевић, наставник географије,

- Ана Ранђеловић, наставник физичког и здравственог васпитања.

· На првом састанку  руководилац Тима се представио осталим члановима и прочитао ко су чланови Тима за за ову школску годину. Након тога је прочитао присутним члановима предлог плана рада Тима за развој међупредметних компетенција и предузетништва за школску 2025/26. годину и отворио дискусију. С обзиром на то да нико од присутних чланова није имао шта да дода или предложи, руководилац  тима је предлог плана ставио на гласање. План рада тима за развој међупредметних компетенција и предузетништва за школску 2025/26. годину је једногласно усвојен. На овом састанку чланови Тима су се упознали са Законским и подзаконским актима везаним за рад у области међупредметних компетенција и предузетништва. Чланови тима су констатовали да ће се у овој школској години пажња посветити развоју следећих компетенција: компетенција за учење, одговорно учешће у демократском друштву, естетичка компетенција, комуникација, одговоран однос према околини, одговоран однос према здрављу, предузимљивост и оријентација ка предузетништву, решавање проблема, сарадња. 
На другом састанку било је речи о примени и развоју међупредметних компетенција код ученика. Констатовано је да се он прати кроз различите школске активности као што су: изложбе, угледни часови, приредбе, групни рад, такмичења, радионице, предавања... На почетку школске године израђен је план стручног усавршавања (на нивоу већа), на основу кога се одржавају угледни часови кроз које се развијају различите међупредметне компетенције. У нижим разредима развој међупредметних компетенција се врши и  кроз остваривање  Пројектне наставе. 

Говорило се о праћењу семинара који су у вези са наставом усмереној према исходима, међупредметним компетенцијама, предузетништвом. Наставници су похађали доста обука, семинара, стручних скупова кроз које се развијају различите међупредметне компетенције. 

На трећем састанку у јуну говорило се о усавршавању наставника унутар и ван установе у току другог полугодишта и повезаности у остваривању ГПРШ и ШП. 
3.15. Ивештај о раду тима  за oбезбеђивање квалитета и развој установе
Тим за обезбеђивање  квалитета и развој установе за школску 2025/2026. годину чине: 

-  Јасна Станојевић, директор школе 

- Каћа Петрушевска, педагог, координатор тима

- Снежана Симић, наставник физике

- Ана Ранђеловић, наставник физичког и здравственог васпитања

- Валентина Милосављевић, представник Савета родитеља.


На првом састанку, у септембру, извршено је конституисање Тима за обезбеђивање  квалитета и развој установе за школску 2025/2026. Годину. Координатор Тима прочитао је присутни члановима предлог плана рада Тима за обезбеђивање квалитета и развој установе за школску 2025/26. годину и отворио дискусију. С обзиром да нико од присутних чланова није имао шта да дода или предложи, координатор Тима је предлог плана ставио на гласање. План рада Тима за школску 2025/26. годину је једногласно усвојен. Координатор Тима је предочио присутним члановима да постоји сарадња са Тимом за самовредновање и Стручним активом за развој школског програма, као и протекле године. Сарадња ће се остварити у смислу праћења  остваривања ГПРШ-а и ШП-а, израде, израде инструмента истраживања како би се добили што поузданији резултати кључне области која ће бити самовреднована. Ове школске године самовредноваће се кључна област „Организација рада школе, управљање људским и материјалним ресурсима“. Када буде завршен процес истраживања, добијени резултати биће послати нашем Тиму на анализу.


На другом састанку, у  октобру, чланови Тима за Обезбеђивање квалитета и развој установе разговарали су са руководиоцима Стручних већа о начину унапређивања међусобне сарадње. Отворила се дискусија о планирању стручног усавршавања и одржавања угледних часова предавања и радионица и корелација међу предметима како би се кроз те активности појачала сарадња између стручних тимова и већа, а самим тим и наставника.


Ове школске године самовредноваће се кључна област „Организација рада школе, управљање људским и материјалним ресурсима“. У оквиру инструмената који ће се користити одлучено је да то буде скала процене за наставнике и анализа школске документације (документација која се односи на организацију рада, материјално-техничке услове и уопште – руковођење директора и то: решење о структури и распореду обавеза наставника и стручних сарадника; Развојни план установе; Годишњи план рада; Годишњи извештај о раду школе; решења о формираним тимовима; решења о структури и распореду обавеза наставника; Годишњи план рада школе; записнике са седница наставничког већа; портфолиа наставника и директора; извештаје о стручном усавршавању наставника и стручних сарадника; записнике/извештаје са одржаних састанака стручних тимова; записнике/извештаје са одржаних састанака педагошког колегијума; записнике са седница наставничких већа; извештаје о раду директора школе).


На трећем састанку, у фебруару говорило се о примени савремених наставних средстава и метода рада у непосредном раду са ученицима, праћењу учешћа школе у разноврсним активностима, као и о анализи резултата педагошко инструктивног надзора од стране директора и педагога (посете наставним часовима)


Што се тиче примене савремених наставних средстава у раду са ученицима, можемо рећи да је она у нашој школи заступљена. Најчешће се огледа у коришћењу дигиталних уређаја у настави (рачунар, пројектор), примени интернета, Power point презентација, он лајн квизова. Наставници у непосредном раду са ученицима користе различите облике рада, методе и технике које мотивишу ученике за учење, буде ихову активност и покрећу их да напредују. Најчешће се примењују: метода усменог излагања, дикалошка, демонстративна, рад у пару, групни рад, радионичарски рад... Ове школске године школа је реализовала могобројне активности за ученике.  У септембру је обележен  Европски дан језика и Европски дан школског спорта уз различите активности ученика. 

Дечја недеља – обележена је од 06.10.2026. - 12.10.2026. године под слоганом: "Имам права да се играм да се смејем, маштам стварам и у бољи свет претварам" сваког дана смо реализовали различите активности.

На  часовима ликовне културе, ученици више наставе су цртали радове на тему – „Мој свет из маште“. Ученици су креативно приступили раду и приказали различите светове који станују у њиховој машти.

У понедељак 6. 10.  2025.  године за ученике нижих и виших разреда наше школе организовано је заједничко гледање цртаног филма Мали Принц.Осим што су се лепо забавили, научили су и зашто је свакоме потребан пријатељ, како се пријатељ постаје, али и да увек треба да чувамо дете у себи, чак и када одрастемо. На часовима српског језика и књижевности ученици старијих разреда ће своје утиске поводом одгледаног филма упоређивати са истоименим романом.

У уторак, 7.10.2025. године на часу одељенског старешине наставница грађанског васпитања одржала  је уводно предавање на тему Дечијих права. Ученици су сазнали нешто више о положају деце кроз историју и о значају Конвенције о правима детета. Наводили су   примере када су њихова права била угрожена или злоупотребљена. Наглашено је да ученици морају бити информисани о својим правима, али и обавезама које уз та права иду. Своје закључке су илистровали на заједничком паноу.

Поводом Дечје недеље наставница математике Илијана Лазић је организовала радионицу за ученике од петог до осмог разреда. Тема је била доказивање Питагорине теореме помоћу танграма.

У среду, 8.10.2025. године, библиотекарка школе, Тамара Станисављевић, у сарадњи са учитељицама, одржала је радионицу са ученицима нижих разреда на тему: "Маштам-стварам. Ученицима је прочитана занимљива прича о листу и дечаку. Радионица је завршена илустровањем библиотеке из дечје маште.

Наставница биологије, Слађана Ватовић, је са ученицима виших разреда реализовала радионицу "Имам права да стварам" у оквиру које су ученици израђивали предмете од различитих материјала.

Учитељице Данијела Величковић и Радица Ивановић су, у сарадњи са наставницом физичког и здравственог васпитања, Аном Ранђеловић, заједно са ученицима украшавале пластичне флашице које ће бити напуњене песком и искористити за израду тегова за вежбање.

Ученици нижих разреда у подручним одељењима у Михајловцу и Малој Каменици  цртали су по бетону и улепшали школско двориште.

У четвртак 9.10.2025. године на часу домаћинства, коме су присуствовали ученици виших разреда (5-8), одржана је радионица на којој се разговарало о томе шта значи бити хуман, помагати другима и чинити добра дела. На крају часа сви ученици су исписивали на цедуљицама једно своје добро дело, тј.када су били хумани.

На дечјем одељењу Библиотеке одржано је рецитовање на страним језицима, ревијалног карактера. Стихове на енглеском језику говорили су и ученици наше школе под вођством наставнице енглеског језика Сање Буљигић.

Ученице нижих разреда подручног одељења у Дупљану, заједно са својом учитељицом Снежаном Гугић, гледале су представу „Буквар позоришта“ која је одржана у Дому културе у Неготину. 

На часу музичке културе, заједно са наставницом Миленом Антић, сви ученици школе певали су заједно песме о другарству, хуманости, љубави…

У петак, 11.10.2025. године, учитељице Маја Стефановић и Снежана Гугић организовале су заједничко дружење ученика  подручних одељења из Дупљана и Михајловца. Реализовале су радионицу „Балон жеља“ у оквиру које су ученици записивали своје жеље и стављали их у балоне.

Ученици подручног одељења из Дупљана учествовали су у радионици: Имам право да се играм, да се смејем, маштам, стварам – и у бољи свет претварам“ која је одржана на дечјем одељењу Библиотеке. Деца су уживала у песмама и причама Бранка Ћопића, прелиставању 3Д сликовница, стрипова и енциклопедија. Након тога су били илустратори и писци, правили своје минијатурне књиге, које су после сами илустровали и писали кратке приче. Њихове књиге изложене су на дечјем одељењу Библиотеке.

У организацији наставнице физичког и здравственог васпитања, Ане Ранђеловић одржан је спортски дан и крос за све ученике школе.

У септембру и октобру месецу у циљу промоције здравог начина живота и физичке активности међу најмлађима, Олимпијски комитет Србије у сарадњи са Савезом за школски спорт Србије покренуо је пројекат у руралним подручјима под називом ,,Буди активан и креативан". Поводом тога у нашој школиа а под организацијом наставнице физичког  васпитања, Ане РАнђеловић, реализоване су разноврсне активности које подстичу развој пријатељства међу ученицима, усавршавање спортских вештина, активно вежбање, игру кроз спорт...

20.11.2025. организовано је обележавање Светског дана детета  са циљем да се ученици упознају са основним правима детета и значајем њихове заштите, као и да се подстакне развијање међусобног уважавања, сарадње и толеранције. Догађај је реализован кроз заједничке активности три подручна одељења: Михајловца, Дупљана и Мале Каменице, што је допринело размењивању искустава и унапређивању праксе међу учитељима. Радна атмосфера била је подстицајна и креативна.

10.12.2025. године одржана је новогодишња радионица у којој су учествовали сви ученици школе заједно са својим учитељицама и наставницима. Израда новогодишњих украса као и дружење протекло је у креативној и веселој атмосфери.

Наставница математике Илијана Лазић је одржала је радионицу са ученицима од петог до осмог разреда. Објаснила им је шта су то фрактали и упознала их са њиховим задацима у радионици. Циљ радионице је да се код деце развија позитиван однос према математици. Будући да се ближи Нова година, Тетраедар Сјерпинског ће нам бити новогодишња јелка у учионици математике.

У понедељак 22. 12. 2025. године, у време одржавања часа допунске наставе из српског језика, одржана је правописна радионица, а као резултат њеног рада добили смо правописну јелку. Ученици виших разреда су се кроз игру подсетили правила писања великог слова, спојеног и одвојеног писања, интерпункције. Кроз дружење и креативан рад, ученици су писали новогодишње честитке, водећи рачуна да се не огреше о правопис српског језика.


Прославили смо школску славу Светог Саву сечењем колача у матичној школи у Душановцу и подручним одељењима у Михајловцу и Малој Каменици. Колачар у Михајловцу је био ученик Никола Станесић, а у Малој Каменици ученик Игор Николић. Ове године нас је обрадовао позив манастира Вратна да будемо њихови гости. Ученици су имали прилику да са својим родитељима и учитељицама посете манастир, присуствују литургији и причешћу, пригодним програмом увеличају прославу Светог Саве и добију пакетиће, а поједини су добили и светосавску награду.Колач подручног одељења Дупљане је пререзан у манастиру. Колачар је била ученица Јована Стрејић.


Након посећених часова од стране педагога и директора, може се закључити да наставници раде по оперативном плану рада, сви имају оперативне планове (годишње оријентационе као и месечне оперативне планове у предметној настави и недељне оперативне планове у разредној настави). Наставници са искуством користе старе и допуњене припреме, наставници почетници или са неколико година радног искуства користе потпуне писане припреме у којима су јасно дефинисани: наставна јединица, циљ часа, тип часа, наставне методе, наставна средства, облици рада, корелација унутар предмета и са градивом другог предмета.


Уводни део часа (припремање и увођење ученика у наставни рад) - Већина наставника у уводном делу часа врши сазнајну припрему ученика за рад на том часу, мали број наставника врши мотивациону (вољну) и емотивну припрему ученика за рад на часу. Припремање ученика за рад на часу најчешће се врши путем понављања и актуелизације раније наученог градива, читањем или препричавањем интересантног текста, а веома ретко изношењем интересантних података из историје науке, уметности, културе, живота ствараоца, указивањем на значај и циљеве учења, стварањем проблемске ситуације коју ће ученици моћи да реше помоћу учења нових садржаја или применом педагошке шале.

Оперативни део часа - Доминатни облик рада на посећеним часовима је фронтални облик рада, али такође и фронтални облик рада у комбинацији са радом у малим групама, радом у паровима и индивидуалним обликом рада.

Најчешће примењиване наставне методе на часовима су:

      1. Вербално-текстуалне методе и то: монолошка, дијалошка, метода рада на тексту, метода писаних радова и рад на унапред припремљеним наставним листићима

      2. Илустративно-демонстративне методе и то: метода показивања- демонстративна метода.

     Лабираторијско-експерименталне и методе практичних радова су у мањој мери заступљене у настави.

      Избор метода је у већој мери примерен: узрасту и знању ученика, суштини наставних сарджаја, логичком путу сазнања, остваривању задатака часа, опремљености школи (наставним средствима, материјалима) али је потребно понекад, онда када садржаји наставне јединице, узраст, знања и предзнања ученика дозвољавају, припремити и по неки истраживачки задатак, експеримент и користити методу практичних радова како би ученици уз што већу активност, самостално стицали знања користећи знања и искуства која већ поседују.

          Избор наставних средстава је у већој мери у складу са дидактичким захтевима: адекватан наставним садржајима, примерен узрасту и знању ученика, прилагођен процесу сазнања, одговара наставниковој оспособљености за њихову употребу. Употреба наставних средстава треба да буде благовремена (употреба у право време), адекватна (употребљена на прави начин), рационална и економична (минимум енергије и времена- максимални ефекти). Школа располаже и наставним средствима која се не употребљавају у довољној мери (лап топ и видео бим, графоскоп и сл.). Корисно је употребљавати на часу дидактички материјал који израђују наставници и ученици.

        Наставна средства на часу употребљавају углавном наставници, а пожељно је да наставна средства на часу користе и ученици што додатно активира ученике.

        Већина наставника на табли записује доста података, садржаја и појмова, које је пожељније и ефикасније истаћи путем компјутерских презентација или на хамерима, да ученици не би цео час посветили преписивању са табле. 

Ефикасно су повезани делови часа, као и време које се на часу користи, па самим тим не постоји празан ход.

       Активности наставника на посећеним часовима огледају се у усмеравању и мотивисању ученика на решавање проблема, објашњавању, илустровању и демонстрирању.  Наставници уче ученике како да ново граадиво повежу са претходно наученим и истичу кључне појмове које ученици треба да науче и усмеравају интеракцију међу ученицима тако да је она у функцији учења.Већина наставника обилази, прати и помаже споријим ученицима

        Клима на часу огледа се у односу уважавања ученика и наставника у већој мери. На посећеним часовима клима и атмосфера у учионици је била позитивна, ученици су заинтересовани за рад и активно учествују у раду. Наставници показују поштовање и емпатију према ученицима, дају ученицима могућност да постављају питањам коментаришу и дискутују у вези са предметом учења на часу.

Завршни део часа - У завршном делу часа наставници најчешће изврше рекапитулацију часа сажетим понављањем градива и задавањем домаћег задатка

Препоруке за даљи рад:

      - Уводни део часа и то како ће он да се организује је веома важно из разлога што од тога како се ученици припреме и мотивишу за рад зависи и успешност целог часа. Важно је заинтересовати и “пробудити” на почетку часа у тих првих пет до десет минута. Постоје различити начини за интересантно увоћење ученика у наставни час: стварање проблемске ситуације чије ће решење навести ученике да сами открију шта ће учити на том часу, решавање загонетки, асоцијација, осмосмерки, читање интересантних прича, слушање песмица, примена педагошке шале...

     - На часовима утврђивања унапред припремити ученицима материјал путем кога могу самостално извршавати утврђивање градива ( наставни листићи на више нивоа тежине посебно ефикасни у настави математике али се могу користити и у другим предметима, полупрограмирани материјал...)

      - Приликом обраде градива настаојати да ученици оно што уче могу и практично да примене, уколико је то изводљиво. Комбиновати фронтални са још неким обликом рада. Припремити што више илустрација, слика, скица, модела- ученици најбоље памте када оно о чему уче могу и да виде или да практично примене. Користити наставна средства која у школи стоје на располагање.

     - Часове организовати тако да се из сваког ученика у складу са његовим могућностима извуче максимум (индивидуализација наставе), да се ученици подстичу на активност, креативност, слободно изражавање ставова, мишљења и запажања. 


На четвртом састанку, у јуну говорило се успеху и дисциплини ученика на крају другог полугодишта школске 2025/26. године у односу на исти период претходне школске године.На крају другог полугодишта школске 2025/26. године сви ученици су позитивно оцењени, владање је код двоје ученика смањено на врло добар (4) и добар (3) због непримереног понашања. Детаљан извештај налази се у прилогу.


Тим је констатовао да су у овој школској години реализоване скоро све активности које су предвиђене планом и програмом , са мањим одступањима. 
3.16. Извештај о раду  тима за професионални развој запослених
За чланове Тима за професионални развој запослених су потврђени следећи запослени у школи: Јасна Станојевић (директор), Маја Стефановић (наставник разредне наставе), Младен Јовић (наставник Технике и технологије), Александра Таинџић (Наставник Енглеског језика) – руководилац Тима. Сви чланови Тима су добили решења о задужењу.

Једногласном одлуком чланова Тима, за лице које води евиденцију о раду Тима, договореним активностима и обавезама носиоца активности изабрана је Александра Таинџић.

У овом периоду, у установи није постојало лице-приправник коме је било потребно организовати увођење у посао. 

Тиму за професионални развој запослених сви запослени у настави су предали своје Индивидуалне планове професионалног развоја / Личне планове стручног усавршавања за школску 2025/2026. годину. На основу индивидуалних планова, сачињен је Годишњи план стручног усавршавања који је предат стручној служби и руководству школе.

Сви запослени у установи су детаљно упознати са Правилником о сталном стручном усавршавању и напредовању у звања наставника, васпитача и стручних сарадника ("Службени гласник РС", број 109 од 19. новембра 2021). 

У установи, закључно са датумом сачињавања извештаја, није организован ниједан акредитован семинар за све запослене. Запослени похађају семинаре у другим образовно-васпитним установама као и семинаре који се реализују у дигиталној форми.
Сви угледни часови предвиђени индивидуалним плановима професионалног развоја/личним плановима стручног усавршавања и евидентирани у Годишњем плану стручног усавршавања запослених се реализују по унапред утврђеној динамици. Припреме за угледне часове, извештаји о реализованим угледним часовима, извештаји о посећеним угледним часовима и материјали са угледних часова су редовно ажурирани у заједничком портфолију стручног усавршавања запослених унутар установе. Све активности образовно-васпитног карактера у установи (изложбе, приредбе, радионице) су реализоване у складу са личним плановима стручног усавршавања запослених и по унапред утврђеној динамици. Извештаји, прилози и докази о оствареним активностима су уредно и благовремено ажурирани у заједничком портфолију стручног усавршавања запослених. Запослени похађају семинаре у другим образовно-васпитним установама као и семинаре који се реализују у дигиталном простору.

Тим за професионални развој запослених успешно је сарађивао са свим Тимовима у образовно-васпитној установи. Посебан акценат је био на сарадњи са Тимом за обезбеђивање квалитета рада установе и Тимом за развојно планирање с обзиром да се ти тимови као и Тим за професионални развој запослених једним делом свог рада баве и квалитетом рада запослених у образовно-васпитној установи.

Тим за професионални развој запослених је поднео детаљан Извештај о раду и реализованим активностима током  школске 2025/2026. године Педагошком колегијуму који је прихватио и усвојио Извештај.

Предложен је истоветан план рада Тима за професионални развој запослених који може бити коригован у складу са променама, потребама и наметнутим околностима.
       3.17.  Одељењске старешине су као стручни органи руководили радом одељења у складу са својим плановима рада, координирајући свој рад у сарадњи са ученицима, наставницима и родитељима. На часовима одељењског старешине реализоване су теме везане за безбедност ученика, лични и социјални развој, учење, професионалну оријантацију. 
3.18. Школски педагог, као члан свих стручних актива и тимова, активно је учествовао у свим активностима школског живота, од планирања до реализације.


Школски педагог је активно учествовао у:

· планирању и програмирању образовно-васпитног рада,

· праћењу и вредновању образовно- васпитног рада, односно васпитно образовног рада

· раду са наставицима

· раду са децом, односно ученицима

· раду са родитељима, односно старатељима

· раду са директором, стручним сарадницима

· раду у стручним органима и тимовима

· сарадњи са надлежним установама, организацијама, удружењима и јединицом локалне самоуправе

- вођењу документације, припреме за рад и стручно усавршавање.
3.19. Библиотекар  је активно радио на сређивању књижног фонда и картона корисника, планирању и програмирању рада библиотеке, сарађивао са наставницима, издавао књижни фонда, набављао и обрађивао књиге, учествовао у обележавању значајних датума.

У току првог полугодишта издато је 87 књига (уџбеници,лектире и слободна литература). Сви ученици су посетили библиотеку и позајмили бар по једну књигу,укупно њих 46. Већа активност у позамљивању књига је примећена у нижој настави, док су ученици више наставе позајмљивали искључиво лектиру и неопходне уџбенике које користе током целе године.

     24.11.2025.год. у Народној библиотеци „Доситеј Новаковић“ у Неготину, одржан је семинар на тему „Вештине писане комуникације у библиотеци“ коме сам присуствовала.

     Одржане су и две радионице у просторијама библиотеке са вишим и нижим разредима. Једна у оквиру Европског дана језика 26.09.2025. у сарадњи са наставницом енглеског језика Сањом Буљигић,са ученицима петог разреда, а друга поводом Дечије недеље 07.10.2025. на тему „Маштам-стварам“ са ученицима нижих разреда. 27.2.2026. одржана је радионица поводом  обележавања Националног дана књиге „ Читајмо гласно“ у којој су учествовали ученици нижих разреда.

У току ове школске године извршено је и преинвентарисање књига које су биле заведене у Књигама инвентара за Малу Каменицу и Михајловац и у Књизи инвентара за Дупљане, а које су по плану са ревизије закључане за даље инвентарисање. Преинвентарисано је укупно 153 очуваних и употребљивих књига. 

У току другог полугодишта издато је 54 књига, углавном школских лектира. 
РАД  РУКОВОДЕЋИХ, ОРГАНА УПРАВЉАЊА И  ДРУГИХ  ОРГАНА  ШКОЛЕ

    4.1. Школски одбор је радио по плану који је прописан Годишњим планом рада. Школски одбор је учествовао у разматрању и доношењу свих важних докумената и одлука важних за рад школе, без сукобљавања ставова са руководством школе везаним за организацију и плановима развоја школе. На седницама је Школски одбор реализовао план за школску 2025/2026. годину.

4.2. Директор школе подноси посебан извештај о свом раду Школском одбору.

 У току ове школске године директор је реализовао своју активност кроз:

- програмирање Годишњег плана рада школе и Школских програма

- учествовање у реализацији Школског развојног плана

- учествовање у процесу самовредновања рада школе

- координирање и вођење састанака Педагошког колегијума

-  праћење реализације месечних и недељних планова рада свих субјеката васпитно-образовног рада

-  инсистирање на стручном усавршавању наставника

-  координирања рада стручних органа школе

-  припреме анализа, подношење извештаја, организације вођења педагошке и школске евиденције и документације

-  сарадњи са ученицима и њиховим родитељима

- сарадња са локалном заједницом

- сарадња са представницима Министарства просвете   

    Све функције су реализоване у складу са Годишњим планом рада школе.

    4.3. Секретар школе и рачуновођа реализовали су своје активности из делокруга свога рада и периодично подносиле извештаје Школском одбору и директору школе.
  4.4.  Савет родитеља је радио по плану који је прописан Годишњим планом рада.  И поред разуђености школа Савет родитеља је све значајне одлуке за рад школе донеблаговремено. Све активности предвиђене програмом рада Савета родитеља су у потпуности реализоване. 
     4.5.  Ученички парламент  

На првом састанку , у септембру, извршено је конституисање Ученичког парламента и израда плана рада за школску 2025/26. годину.  На одељењским заједницама 7. и 8. разреда за чланове Ученичког парламента изабрани су следећи ученици:

- Сара Николић – 7. разред

- Анђела Илић – 7. разред

- Анастасија Србуловић – 8. разред

- Предраг Филиповић – 8. разред.

За председника Ученичког парламента једногласно је изабран Предраг Филиповић, а за заменика Анстасија Србуловић.

Чланови Ученичког парламента донели су план рада за школску 2025/26. годину,  који се налази у прилогу.

Донешен је Пословник о раду Ученичког парламента који се налази у прилогу.

Одлуком Ученичког парламента седницама Школског одбора присуствоваће ученици Анастасија Србуловић и Предраг Филиповић.

Седницама Стручног актива за школско развојно планирање присуствоваће Анастасија Србуловић.

У процесу самовредновања учествоваће сви чланови парламента, а за члана Тима за самовредновање предложен је Сара Николић.

Педагог школе је Ученичком парламенту изложила Извештај о реализацији Годишњег плана рада школе за 2024/25. годину.

 Педагог школе је информисала чланове Ученичког парламента да ће се ове школске године самовредновати кључна област : „Организација рада школе, управљање људским и материјалним ресурсима“. У процесу самовредновања учествоваће сви чланови парламента.


На другом састанаку, у октобру говорио се о активностима везаним за Дечју недељу. Чланови Ученичког парламента упознати су са планом активности поводом обележавања Дечје недеље која је обележена од 06. до 12.10. 2025. године под слоганом: „  Имам права да се играм, смејем, маштам и стварам и у бољи свет претварам“.

На  часовима ликовне културе, ученици више наставе су цртали радове на тему – „Мој свет из маште“. Ученици су креативно приступили раду и приказали различите светове који станују у њиховој машти.

У понедељак 6. 10.  2025.  године за ученике нижих и виших разреда наше школе организовано је заједничко гледање цртаног филма Мали Принц.Осим што су се лепо забавили, научили су и зашто је свакоме потребан пријатељ, како се пријатељ постаје, али и да увек треба да чувамо дете у себи, чак и када одрастемо. На часовима српског језика и књижевности ученици старијих разреда ће своје утиске поводом одгледаног филма упоређивати са истоименим романом.

У уторак, 7.10.2025. године на часу одељенског старешине наставница грађанског васпитања одржала  је уводно предавање на тему Дечијих права. Ученици су сазнали нешто више о положају деце кроз историју и о значају Конвенције о правима детета. Наводили су   примере када су њихова права била угрожена или злоупотребљена. Наглашено је да ученици морају бити информисани о својим правима, али и обавезама које уз та права иду. Своје закључке су илистровали на заједничком паноу.

Поводом Дечје недеље наставница математике Илијана Лазић је организовала радионицу за ученике од петог до осмог разреда. Тема је била доказивање Питагорине теореме помоћу танграма.

У среду, 8.10.2025. године, библиотекарка школе, Тамара Станисављевић, у сарадњи са учитељицама, одржала је радионицу са ученицима нижих разреда на тему: "Маштам-стварам. Ученицима је прочитана занимљива прича о листу и дечаку. Радионица је завршена илустровањем библиотеке из дечје маште.

Наставница биологије, Слађана Ватовић, је са ученицима виших разреда реализовала радионицу "Имам права да стварам" у оквиру које су ученици израђивали предмете од различитих материјала.

Учитељице Данијела Величковић и Радица Ивановић су, у сарадњи са наставницом физичког и здравственог васпитања, Аном Ранђеловић, заједно са ученицима украшавале пластичне флашице које ће бити напуњене песком и искористити за израду тегова за вежбање.

Ученици нижих разреда у подручним одељењима у Михајловцу и Малој Каменици  цртали су по бетону и улепшали школско двориште.

У четвртак 9.10.2025. године на часу домаћинства, коме су присуствовали ученици виших разреда (5-8), одржана је радионица на којој се разговарало о томе шта значи бити хуман, помагати другима и чинити добра дела. На крају часа сви ученици су исписивали на цедуљицама једно своје добро дело, тј.када су били хумани.

На дечјем одељењу Библиотеке одржано је рецитовање на страним језицима, ревијалног карактера. Стихове на енглеском језику говорили су и ученици наше школе под вођством наставнице енглеског језика Сање Буљигић.

Ученице нижих разреда подручног одељења у Дупљану, заједно са својом учитељицом Снежаном Гугић, гледале су представу „Буквар позоришта“ која је одржана у Дому културе у Неготину. 

На часу музичке културе, заједно са наставницом Миленом Антић, сви ученици школе певали су заједно песме о другарству, хуманости, љубави…

У петак, 11.10.2025. године, учитељице Маја Стефановић и Снежана Гугић организовале су заједничко дружење ученика  подручних одељења из Дупљана и Михајловца. Реализовале су радионицу „Балон жеља“ у оквиру које су ученици записивали своје жеље и стављали их у балоне.

Ученици подручног одељења из Дупљана учествовали су у радионици: Имам право да се играм, да се смејем, маштам, стварам – и у бољи свет претварам“ која је одржана на дечјем одељењу Библиотеке. Деца су уживала у песмама и причама Бранка Ћопића, прелиставању 3Д сликовница, стрипова и енциклопедија. Након тога су били илустратори и писци, правили своје минијатурне књиге, које су после сами илустровали и писали кратке приче. Њихове књиге изложене су на дечјем одељењу Библиотеке.

У организацији наставнице физичког и здравственог васпитања, Ане Ранђеловић одржан је спортски дан и крос за све ученике школе.

Ваннаставне активности које се реализују у нашој школи су драмска, рецитаторска и ликовна секција за ниже разреде и хор, шах, рецитаторска, драмска секција за више разреде. Учешће у овим активностима узимају  ученици од првог до осмог разреда.

Као и претходних година, хуманитарну акцију покренуо је Црвени крст. Мото акције је „Трка за срећније детињство“. Циљ акције је прикупљање финансијских средстава продајом ученичких бројева за помоћ деци из социјално угрожених породица и деци без родитељског старања. Учешће су узели сви ученици и запослени наше школе.


На трећем састанку, у новембру, чланови Ученичког парламента констатовали су да се правила понашања у школи поштују, да су добра и да их се ученици, у великој већини придржавају. О овим правилима са ученицима најчешће се говори на часовима одељењског старешине.

Члан Ученичког парламента је присуствовао састанцима Тима за самовредновање и обавестио остале чланове о текућим активностима. У току ове школске године самовреднује се кључна област: „Организација рада школе, управљање људским и материјалним ресурсима“.

У сваком одељењу ученици уређују учионицу заједно са одељењским старешином и предметним наставником. Посебна пажња се обраћа на украшавање учионица поводом Нове године

У понедељак, 17. 11. 2024. године, реализована је радионица за ученике од петог до осмог разреда поводом Међународног дана толеранције. Педагог школе и наставница ликовне културе су најпре поразговарале са ученицима о појму толеранција, шта она подразумева, који су примери толеранције и зашто је она важна. Након раговора, ученицима је дат задатак да свако појединачно на  парчету папира ликовно прикаже шта за њега значи толеранција. Израђен је заједнички пано са поруком: „Деце има разне али свако дете је личност, разлике нису казне у разликама је наша сличност“, око које су залепљени цртежи ученика. Циљ радионице био је да се код ученика подстиче прихватање различитих потреба осећања и уважавања истих али и безбедан начи да се изразе и своје.


На четвртом састанку, у децембру, говорило се о Светски дану борбе против сиде који је обележен је разговором и дискусијом на ову тему на часовима одеењског старешине. Наставница биологије, разговарала је са свим ученицима од петог до осмог разреда на горе наведену тему.

Чланови Ученичклог парламента слажу се да би успех и резултати ученика могли да буду бољи. Како би се то постигло, требало би да ученици буду активнији и и ангажованији на часовима, да редовно обављају своје школске обавезе, иду на часове допунске наставе и ваннаставне активности. Ученицима прија радионичарски рад (израда различитих предмета од различитих материјала – у складу са темом) као и квизови па се у наредном периоду планира реализација истих.

Чланови Ученичког парламента разговарали су са педагогом школе о односу са наставницима. Закључено је да су односи између ученика и наставника коректни, претежно пријатељски и да преовладава обострана љубазност, поштовање и подршка.

За четвртак 25.12. 2025. године планирана је Новогодишња приредба у матичној школи у Душановцу, за све ученике од првог до осмог разреда, укључујући и ученике из подручних одељења. Након приредбе, одржаће се Новогодишњи базар на коме ће се продавати предмети које су израђивали ученици, заједно са својим наставницима, а прикупљен новац ићи ће у хуманитарне сврхе.


На петом састанку, у фебруару говорило се о Школској слави која је и ове године обележена приредбом ученика од првог до осмог разреда. Обављено је и традиционално резање колача у присуству свештеника. Представници Црквеног одбора поделили су пакетиће свим ученицима. Ове године нас је обрадовао позив манастира Вратна да будемо њихови гости. Ученици су имали прилику да са својим родитељима и учитељицама посете манастир, присуствују литургији и причешћу, пригодним програмом увеличају прославу Светог Саве и добију пакетиће, а поједини су добили и светосавску награду.

Светски дан борбе против пушења обележен је на часовима одељењске заједнице и на часовима биологије,  где је било речи о штетности пушења по здравље.

Педагог школе је са ученицима од петог до осмог разреда разговарала о дигиталном насиљу и његовој превенцији. Ученицима је најпре указано на значај познавања правила коришћења интернета, а касније и на последице дигиталног насиља. Ученици су упознати и са најчешћим облицима дигиталног насиља и са начинима реаговања уколико до дигиталног насиља дође.

Из разговора са ученицима закључено је да су односи између наставника и ученика коректни, адекватни, непроблематичнио. Повремено се дешава да међусобни односи између ученика у одељењу буду нарушени, али се на њиговом побољшању константно ради (разговори, предавања, радионице). Односи између родитеља и ученика су углавном непроблематични.


На шестом састанку, у марту говорило се о 8. марту – Међународном дану жена који је обележен је са свим ученицима од првог до осмог разреда различитим активностима (прављење честитки, цртежа, хамера који је окачен у холу школе).

У оквиру професионалне оријентације реализују се радионице које ученицима омогућавају да боље упознају себе, своје способности и могућности. Поред тога што се ученици упознају са образовним профилима у средњим школама, планирано је спровођење анкете о избору будућег занимања које ће ученицима омогућити процену најадекватнијег занимања, у складу са њиховим интересовањима. Ове активности имају за циљ да се пружи помоћ ученицима при усклађивању жеља и могућности.

Чланови Ученичког парламента упознати су са Листом уџбеника за четврти и осми разред на период од четири године почев од школске 2026/27. године коју је донело Наставничко веће на својој седници одржаној 23.03.2026. године.


На седмом састанку, у априлу било је речи о Светском дану здравља. Ученици свих разреда су на часовима одељењске заједнице разговарали о значају здравља и активностима које доприносе побољшању и очувању здравља, личној хигијени, болестима зависности.

Ове школске године реализован се једнодневни излет за ученике нижих разреда и дводневна екскурзија за ученике виших разреда у сарадњи са школом ОШ ,, Бранислав Нушић“ из Уровице.

Ученици нижих разреда обишли су  Јагодину (ЗОО врт и Музеј воштаних фигура), док ће ученици виших разреда обићи Лепенски Вир – Голубачку тврђаву – Виминацијум- Смедеревску тврђаву – Сребрно језеро. Екскурзије су планиране за крај маја месеца.

Тема овогодишњег дана школе биће ,, Из корена прошлости ка крилима будућности“. Приредба у којој ће учествовати сви ученици школе биће одржана 29.04.2026. године.


На осмом састанку, у мају, анализиран је рад Ученичког парламента. Ученички парламент је ове године радио по плану и програму без икаквих одступања.Ове школске године осми разред завршава петоро ученика, одлучено је да се у петак, 05.06.2026. године, одржи забава и дружење са осталим ученицима школе. Позвани су сви предметни наставници и учитељи.

5.   РЕАЛИЗАЦИЈА НАСТАВНОГ ПЛАНА И ПРОГРАМА
       У току школске 2025/26. године ОШ ``Павле Илић – Вељко`` Душановац је реализовала наставни план и програм у складу са захтевима Министарства просвете и технолошког развоја, датих Припремним предшколским програмом, Школским програмима за први и други циклус основног образовања и васпитања и Годишњим планом рада школе . Поред редовне наставе реализовани су осталии видови рада на којима су постигнути задовољавајући резултати.

        У остваривању задатака и програмских садржаја није било већих проблема, када је у питању настава у вишим разредима (од петог до осмог) с обзиром да је број ученика у одељењима релативно мали и постоји довољно времена да се посвети довољна пажња сваком ученику. Настојало се да ученици буду активни учесници у реализацији наставних садржаја, као и да се оспособе да што самосталније користе уџбенике и да се самообразују.

      У нижим разредима, с обзиром да су комбинована одељења, било је потешкоћа у реализацији образовно-васпитног рада јер се не може посветити довољно пажње сваком ученику и свакој наставној јединици. У неподељеним школама  у  Михајловцу, Малој Каменици и Дупљану овај проблем је још већи. Све школе раде у влашком говорном подручју и појачани рад са ученицима посебно у нижим разредима треба да буде што већи, што је у неподељеним школама и комбинованим одељењима доста тешко постићи.

     И поред отежаних услова, наставници су својим плановима рада и припремама за рад  у датим околностима успели да реализују образовно-васпитни програм  у целини. 


На основу извештаја одељењских старешина констатовано је да се настава реализује према

предвиђеном плану и програму. Извршена је анализа постигнутих резултата и дисциплине на крају другог класификационог периода на основу извода података из ЕС дневника.

 На крају другог полугодишта школске 2025/26. године у школи има 46 ученика, (од тога су 3 детета завршила припремни предшколски програм) 19 ученика у нижој настави и 24 ученика у вишој настави. Матичну школу у Душановцу похађа 36 ученика, подручно одељење у Михајловцу похађа 3 ученика (2. и 3. разред), подручно одељење у Малој Каменици похађа 1 ученик (4. разред) и подручно одељење у Дупљану похађа 4 ученика (2., 3. и 4. разред).


Скоро сви ученици завршили су разред са примерним владањем тако да није било потребе за применом васпитно дисциплинских и стимулативних мера. Један ученик друго г разреда постигао је врло добар успех из владања тако да је са њим реализован појачан васпитни рад. Одлични ученици, као и протеклих година, награђени су књигама.
5.1. Додатна и допунска настава
Ови видови наставе на почетку године били су предвиђени Годишњим планом рада.  И поред померања времена за полазак аутобуса, због отежаних услова рада, присуства појединих наставника само једног дана у школи, као и због превоза ученика, реализација ове наставе је јако отежана. Часови ове наставе се реализују седмог часа, када је и код ученика присутан умор и отежано прате ову наставу.

6. РЕАЛИЗАЦИЈА ВАННАСТАВНИХ АКТИВНОСТИ

6.1. Слободне активности ученика
 
Годишњим планом рада за школску 2025/2026. годину предвидели смо теме, акције и манифестације које смо реализовали у току године: непосредно ангажовање ученика на решавању свих питања њиховог заједничког живота и рада, учења, унапређења успеха у настави и ваннаставним активностима, забавног живота и др.


Ваннаставне активности реализоване су радом секција у оквиру културно јавне делатности школе.


Културна акивност школе огледала се кроз рад:, рецитаторске, драмске, музичке секције. Рад ових секција посебно је интензиван при организовању изложби, организовања приредби поводом Нове године, Светог Саве .

Слободне наставне активности које су ученици похађали по разредима су следеће:

- Цртање сликање и вајање у 5. разреду

- Чувари природе у 6. разреду

- Домаћинство у 7. и 8. разреду

Спортска делатност ове школске године  се огледала кроз реализацију спортских активности.

  6.2.Програм реализације екскурзије, наставе у природи и излета

Годишњим планом рада дати су циљеви и задаци као и програм екскурзије за ученике од  припремног предшколског до осмог разреда. 

Екскурзија се организује са задацима:

· да ученици даље прошире и обогате своја искуства

· да шtо боље систематизују знања из појединих предмета ( биологије, географије, историје, српског језика )

· да потпуније упознају живот људи шире друштвене средине

· да ученици употпуне сазнања и стекну нова о историјским и другим догађајима

· да се ученици упознају са животом и радом људи у већем граду

· да посете главне историјске споменике, музеје и друге институције о којима су учили кроз историју и географију

· развијање другарства ипријатељства ( социјализација односа)

У оквиру Годишњег плана рада школе за школску 2025/2026. годину, после разматрања на родитељским састанцима, Савет родитеља je усвojио план као и агенцију која ће извести екскурзију ученика нижих разреда. Екскурзија је реализована у сарадњи са ОШ „Бранислав Нушић“ из Уровице.

Дестинација: Уровица – Душановац – ЈАгодина – Душановас - Уровица

Трајање: 1 дан


Организација: Д.О.О. „Седмица плус“ из Неготина
Време извођења: 18.05.2026.

Учесници: сва одељења I, II, III и IV разреда: 18 ученика, 2 родитеља, 2 разредних старешина, 1 вођа пута, 1 туристички водич и 1 возач. 

Носиоци организације: разредне старешине и вођа пута
ЦИЉЕВИ И ЗАДАЦИ ЕКСКУРЗИЈЕ
Циљ екскурзије, као облика образовно-васпитног рада, јесте да допринесе остваривању циљева и задатака образовања и васпитања,циљева и задатака наставних предмета, као и непосредно упознавање с културним, историјским и духовним наслеђем и привредним достигнућима.


Ученици на екскурзији развијају конкретну одговорност према колективу и одговорност за реализацију плана и програма екскурзије, унапређују одговорност за сарадњу и колективно договарање, индивидуалну и колективну одговорност, међусобно уважавање ученика и наставника.

Образовни циљеви екскурзије остварени су кроз следећи садржај:

Полазак из Душановца у 7:30 часова, испред школе. Путовање преко Зајечара и Параћина са успутном паузом ради одмора. Долазак у Јагодину. Обилазак ЗОО врта ,,Тигар“ у коме се налази преко 80 различитих атрактивних животиња. Ручак у ресторану ,, Поток“ у непосредној близини ЗОО врта. После ручка посета Музеју воштаних фигура. Слободно време за индивидуалне активности.  Полазак за Неготин. Долазак у Душановац у 18 часова.


Заједнички закључак свих учесника ове екскурзије је да је туристичка агенција „Седмица плус“ из Неготина максимално реализовала договорени програм екскурзије.


У оквиру Годишњег програма рада школе за школску 2025/2026. годину, после разматрања на родитељским састанцима, Савет родитеља je усвojио програм као и агенцију која ће извести екскурзију ученика виших разреда. Екскурзија је реализована у сарадњи са ОШ ,,Бранислав Нушић“ из Уровице.

Дестинација: Душановац –Уровица – Лепенски Вир – Голубачка тврђава – Виминацијум – Смедеревска тврђава – Сребрно језеро – Уровица  Душановац

Трајање: 2 дана (1 ноћење)

Организација: Т.О. ''Седмица'' Неготин

Превоз: један туристички аутобус 

Време извођења: 28.05.2026. – 29.05.2026.


Учесници: Три одељења V-VII разреда: 20 ученика, 2 одељенске старешине, Снежана Радојевић и Сања Буљигић, као и директор школе Јасна Станојевић, 1 туристички водич и 1 возач.

  О здрављу ученика током екскурзије бринула се Оливера Димић-Поповић,  школски педијатар.

ЦИЉЕВИ И ЗАДАЦИ ЕКСКУРЗИЈЕ

Циљ екскурзије, као облика образовно-васпитног рада, јесте да допринесе остваривању циљева и задатака образовања и васпитања, циљева и задатака наставних предмета, као и непосредно упознавање с културним, историјским и духовним наслеђем и привредним достигнућима.

 

Ученици треба да на екскурзији развију конкретну одговорност према колективу и одговорност за реализацију плана и програма екскурзије, унапреде одговорност за сарадњу колективно договарање, индивидуалну и колективну одговорност, међусобно уважавање ученика и професора.

Образовни циљеви екскурзије остварени су кроз следећи садржај:

1. дан 28.05.2026.  Душановац –Уровица –Лепенски Вир – Голубачка Тврђава – Виминацијум
2. Полазак испред школе у 07:00 часова. Путовање преко Доњег Милановца ка археолошком налазишту ,, Лепенски Вир“ које се налази у Ђердапској клисури. Наставак пута ка Голубачкој тврђави. Голубачка тврђава је саграђена у XIV век, на самом улазу у Ђердапску клисуру. Због свог стратешког значаја, вођене су многе су многе битке око ње, нарочито између Отоманског царства и краљевине Угарске. Наставак пута ка Виминацијуму, познатом археолошком налазишту. Долазак и смештај ученика у Виминацијуму (Стари Костолац). Ручак. Обилазак Виминацијума.
3. дан 29.05.2026.  Виминацијум – Смедеревска тврђава – Сребрно језеро

Доручак. Након доручка путовање до Смедерева. Обилазак Смедеревске Тврђаве коју је у другој четвртини XVвека подигао деспот Србије Ђурађ Бранковић. Наставак пута ка Сребрном језеру. Сребрно језеро је вештачко језеро које се налази у блитзини Великог Градишта. Представља омиљену дестинацију за одмор и риболов. Долазак у Душановац у 20 часова.
Заједнички закључак свих учесника ове екскурзије је да је туристичка агенција ''Седмица'' максимално реализовала договорени програм екскурзије.

Аутобус је испуњавао све техничке услове туристичке класе, посебне похвале имамо за возача на веома удобној и прилагођеној вожњи, а повољни временски услови учинили су путовање још пријатнијим. 

Туристички водич испред Агенције, као и локални водичи, стручно и професионално су обављали свој посао, константно су били на располагању ученицима и наставницима и сарађивали са одељењским старешинама и вођом екскурзије. 
Ученици су у великој већини били задовољни храном и смештајем и у складу са понудом коју је Агенција дала. 

Већина ученика, учесника путовања, показала је висок степен зрелости и одговорности као и заинтересованост приликом обиласка локалитета па су похваљени од стране водича. Закључак је да је екскурзија успешно реализована, јер су сви захтеви из програма путовања успешно реализовани.

Вођа пута похваљује ученике за одговорно понашање и захваљују се одељенским старешинама и представницима агенције ''Седмица'' на сарадњи.

   7.  ОСТВАРИВАЊЕ ПОСЕБНИХ ПРОГРАМА ВАСПИТНО-ОБРАЗОВНОГ РАДА

Посебни програми су постали део Школског програма Анексом Школског програма. Школа је настојала да реализује ове посебне програме.

7.1.  Унапређивање образовно-васпитног рада
    За извршење задатака из Годишњег плана рада школе заслужни су стручни и руководећи органи школе:

· адекватном применом прописаних наставних планова и програма

· применом савремених метода и облика рада у настави

· већим  коришћењем савремених наставних средстава у свим фазама наставног процеса

· већим уважавање индивидуализације у настави и у оцењивању ученика

· даљим осавремењивањем оцењивања, такмичења ученика у учењу и подизање креативности и ученика и наставника 

· даљим повећањем  захтева за усавршавање наставника у програмирању наставног рада, у припремању за наставни рад

· даљим појачавањем  укупног образовно-васпитног рада у школи, а посебно у областима:

                - оспособљавања  ученика за учење

                - хуманизацијом односа међу ученицима и половима

                - професионалном орјентацијом  ученика

                - здравственим, еколошким и социјалним васпитањима

                - превенцијом малолетничке деликвенције

                - еколошком заштитом животне средине и естетским  уређењем  школе

                - едукацијом за мир, развој и толеранцију

     7.2.  Програм професионалне орјентације ученика
Тим за професионалну оријентацију за школску 2025/26. годину чине: 

-  Ива Миловановић, наставник српског језика и књижевности, одељењски старешина ученика 7. разреда,

- Слађана Ватовић, наставник биологије, одељењски старешина ученика 8. разреда,  

-  Каћа Петрушевска, педагог школе.


На првом састанку, у септембру, израђен је план рада Тима за Професионалну оријентацију за школску 2025/26. годину, који је саставни део Годишњег плана рада. Тим је саставио и распоред реализовања радионица и осталих активности предвиђених за школску 2025/26. годину. У току првог полугодишта планирана је реализација радионица на часовима одељењског старешине, ликовне културе, српског језика, информатике и рачумарства и грађанског васпитања за време целог или дела часа. У другом полугодишту планирана је посета предузећима и установама и сарадња са средњим школама.


На другом састанку, говорило се о реализованим радионицама у протеклом периоду. Реализоване су следеће радионице:

- Мој тип учења – ЧОС

- Моја очекивања наспрам очекивања родитеља; У очима других – ЧОС

- У свету вредности; Вредности којима тежим – ЧОС, педагог

 - Припрема за интервју – ЧОС, наставник српског језика и књижевности

Радионице које су реаликзоване са ученицима осмог разреда су следеће:

- У свету интересовања - ЧОС

- У свету врлина и вредности – ЧОС

- Самоспознаја – то сам ја - ЧОС

- Какав сам на први поглед – ЧОС.


На трећем састанку,  говорило се о реализованим радионицама у протеклом периоду. Реализоване су следеће радионице:

- Спровођење интервјуа – ЧОС, наставник српског језика

- Прикупање и начин обраде информација о школама и занимањима –ЧОС, педагог

-  Повезивање области рада са занимањима; Путеви образовања и каријере  – ЧОС, педагог

Радионице које су реаликзоване са ученицима осмог разреда су следеће:

- Слика савременог света и кључне компетенције за занимања – ЧОС

- Моја очекивања – наставник ликовне културе

- Образовни профили у средњим школама – ЧОС, педагог

- Мрежа средњих школа – ЧОС, педагог

- Захтеви занимања– способности и контраиндикације –ЧОС – педагог.


Ма четвртом састанку, говорило се о реализованим радионицама у протеклом периоду. Реализоване су следеће радионице:

Самоспознаја-аутопортрет – ЧОС- одељењски старешина, наставник ликовне културе (7. разред)

- Ја за десет госина – ЧОС –одељењски сзтарешина, наставник српског језика (7. разред)

- Сазнајем са интернета куда после ОШ  – ЧОС – одељењски старешина, педагог (8. разред)

- Критеријуми за избор средње школе – ЧОС – одељењски старешина, педагог (8. разред)

- Моја одлука о школи и занимању – ЧОС – одељењски старешина, педагог (8. разред).

7.3. Програм здравствене превенције

Здравствено васпитање и образовање је програмски инкорпорирано у следеће васпитно – образовне области: биологија, хемија, грађанско васпитање и физичко васпитање, али и у оквиру разних ваннаставних и осталих активности. Вапитање и образовање за заштиту и унапређивање здравља, и заштиту и унапређивање животне средине је сталан и трајан циљ и задатак сваког наставника, свих стручних сарадника и осталих радника школе, сваке активности у школи и школе у целини. 

Програм заштите и унапређивање здравља и животне средине је саставни део годишњег програма рада школе. Ускладу са тим, за редовну наставу и ваннаставне активности планитани конкретни садржаји, акције и активности за заштиту здравља ученика и очување животне средине. 

Обавеза и настојање да се све наставне и ваннаставне активности у школи одвијају у уредним, чистим, проветреним учионицама, фискултурним салама, мокрим чворовима и другим просторијама је у оквиру сталне бриге о здрављу ученика и заштити и унапређењу животне средине. Све просторије у школи се редовно чисте и одржавају, као и спортски терени у дворишту. Простор испред школе се одржава у сарадњи са градским надлежним службама и јавним предузећима.
   У току школске године обављени су систематски прегледи; редовна вакцинација ученика 5. и 7. разреда. Ови прегледи обављени су у сарадњи са надлежним службама Здравственог центра у Неготину.
  На пригодан начин обележени су у значајни датуми везани за здравствену превенцију: 

- 1. децембар - Светски дан борбе против СИДЕ  
- 31. јануар - Национални дан борбе против пушења 
 Светски дан здравља обележава се 7. априла. У нашој школи о овом дану се говори на часовима одељењског старешине; о очувању здравља ученици уче на часовима биологије, природе и друштва, света око нас. 
7.4. Програм еколошке заштите животне средине и естетског уређења школе

Програм естетског, еколошког и хигјенског васпитања и уређења школе је интердисциплинарног карактера. Реализован је са ученицима школе уз помоћ стручног сарадника, наставника, одељењских старешина, наставника биологије, наставника физичког и техничког васпитања и ликовне културе.
Садржаји који су испунили предвиђене активности односе се на:

· естетско уређење учионице и простора испред и око школе

· подизање, нега и одржавање зелених површина – стабала, цвећа, шибља и травњака

· уређивање и одржавање улаза и ходника и других просторија у школи

· уређење и одржавање унутрашњости школе као естетске целине

· уређење простора за излагање ученичких ликовних и других радова

уређење и одржавање заједничких просторија уметничким и другим

вредним делима, репродукцијама, графикама, делима примењене уметности, аранжманима од цвећа и др.
     Планирана активност садња цвећа у учионицама и ходницима школе је реализован,   годишњи задатак чишћење школског дворишта је такође реализован. Помоћни радници су редовно уређивали школско двориште. Повремено су ученици са наставницима сакупљали кесе и флаше које би се затекле у дворишту за време великог одмора и бацали у канте које су у школском дворишту. 
  Наставници, заједно са ученицима, заменили су дотрајале даске на клупама у дворишту новим.
7.5. Програм заштите деце/ученика од насиља, злостављања и занемаривања у образовно-васпитним установама      

      Програм заштите деце/ученика од насиља, злостављања и занемаривања део је Годишњег плана рада за школску 2025/2026. годину и део Школског програма. У току школске године  дошло је до мањих инцидената на вршњачком нивоу, када се одмах реаговало, како од стране наставника, дежурних наставника, одељењских старешина, педагога и директора школе и помоћног особља. Тим за заштиту деце се бавио како насталим „инцидентима“, тако и начинима превентивног деловања. Организовани су часови одељењских старешина са темама везаним за безбедност ученика у школи, велики број индивидуалних и групних разговора са ученицима, разговори са родитељима и указивању на превентивним мерама  

   У оквиру Програма заштите деце/ученика од насиља, злостављања и занемаривања и превенције других облика ризичног понашања реализоване су следеће активности:

  На почетку школске године  конституисан je  Тим за заштиту деце/ученика од насиља, злостављања и занемаривања.

  У децембру упознавање чланова Савета родитеља и Школског, родитеља на родитељским састанцима са правилником о мерама, начину и поступку заштите и безбедности ученика за време остваривања образовно - васпитног рада и других активности које организује школа.  Родитељи су се још једном подсетили и правила понашања у школи. 

 Током школске године реализоване су радионице на часовима одељењског старешине које доприносе бољој комуникацији међу ученицима, препознавању облика насиља и реаговања. Кроз анализу одређених проблемских ситуација, ученици се уче да  на конструктиван начин решавају проблеме. Теме које су обрађене:  „ Како да избегнемо свађе и сукобе? Говоримо језиком љубави и поштовања“,  „Како препознати насиље?“, „Како се понашамо у учионици, у школи, на улици“,„Толеранција“.
   Програм заштите деце - ученика од насиља истакнут је у школи, као би ученици имали прилике да се у сваком тренутку информишу/подсете активности предвиђених  програмом.
  Ученички парламент извршио је анализу Кодекса понашања ученика, наставика, родитеља и констатовао је да су истакнута сва правила којих треба да се придржавамо како би свима живот и рад у школи био добар. 

       У оквиру превенције других облика ризичног понашања ученика, реализоване су радионице на часовима одељењског старешине.  Обележени су  значајни датуми којима су обухваћени остали облици ризичног понашања- 1. децембар- Дан борбе против Сиде; 31. јануар- Светски дан борбе против пушења;  Дан толеранције, Дан борбе против вршњачког насиља; Недеља сећања и заједништва, Сузбијању проблематичног понашања ученика доприноси и ангажовање што већег броја ученика у раду секција, слободних активности; спортска такмичења у оквиру школе која подстичу фер-плеј игру и дружење; заједничке посете одређеним установама, екскурзија.

 Сузбијању проблематичног понашања ученика доприноси и ангажовање што већег броја ученика у раду секција, слободних активности; спортска такмичења у оквиру школе која подстичу фер-плеј игру и дружење; заједничке посете одређеним установама, екскурзија.
7.6. Програм сарадње школе са локалном средином

Школа пратити и укључуje се у дешавања на територији јединице локалне самоуправе и заједно са њеним представницима остваруje облике сарадње који доприносе развитку школе.  Задаци наше школе у програму сарадње са друштвене средином су следећи:
· Планирање и реализовање заједничких активности са субјектима из окружења

· Повезивање школе и локалне заједнице заједничким интересима и активностима

· Обезбеђивање подршке локалне заједнице у активностима школе у побољшању услова рада за ученике и наставнике.

   Сарадња са локалном средином оставривана је током читаве школске године. 

    У септембру месецу остварена је сарадња са Домом здравља из Неготина око обављања систематског прегледа за све ученике. 

   У октобру месецу оставрена је сарадња са организацијом Пријатељи деце Србије, ради планирања и организовања активности поводом обележавања Дечје недеље и са организацијом Црвени Крст ради организовања акције „Трка за срећније детињство“ чији је циљ прикупљање материјалних средстава за помоћ деци без родитељског старања, као и деци из социјално угрожених породица.

      Сарадња са Центром за социјални рад остваривана је према потреби, ради прикупљања података о о родитељима који су примаоци социјалне помоћи и дечјег додатка. 
Остваривана је сарадњу са МУП-ом у Неготину, који је редовно одржавао предавања ученицима виших и нижих .

  Остварена је  успешна сарадња са месном заједницом кроз акције уређења простора и кроз културне програме и  приредбе за Нову годину  и  Светог Саву. Ученици су  приликом прославе Нове године добили пакетиће  од  Црквеног одбора у Душановцу. 

Остварена је сарадња са ОШ „12. септембар“ у Неготину у вези реализације Новогодишњег базара хуманитарног карактера.


Остварена је сарадња са црквом Свете тројице у Неготину око реализације хуманитарног Васкршњег базара.
7.7.  Програм сарадње школе са породицом

 Школа подстиче и негује партнерски однос са родитељима, односно старатељима ученика, који је заснован на принципима међусобног разумевања, поштовања и поверења. Циљеви сарадње породице и школе јесте организовати облике сарадње који ће:

· подићи на виши ниво партнерство родитељи-школа (дељење обавеза и циљева за васпитање ученика)

· пружити помоћ и подршку родитељу при обављању педагошке функције

   Сарадња са родитељима ученика је константна како кроз индивидуалне разговоре, по потреби групне разговоре, родитељске састанке у циљу решавања проблема ученика  у учењу, понашању; решавању социјалних и других материјалних потреба школе.

  Све школе раде у локалним срединама у којима је велики број људи на раду у иностранству, па је сарадња са њима нешто интензивнија у појединим временским периодима

  Сарадња са породицом у току школске горине  остварена је :

· у оквиру саветовања и информисања - путем одређених обавештења на огласној табли, индивидуалних информативних и саветодавних  разговора са родитељима, родитељских информативних разговора-састанака. Остварена је успешна сарадња, у готово свим случајевима, у којима је она била неопходна.  Циљ сарадњи био је,  заједничко успешно превазилажења проблема ученика  у понашању и учењу.

· у области консултовања у доношењу одлука – сарадња је  остварена  на састанцима Савета родитеља, Школског одбора, на родитељским састанцима, која је остваривана према предвиђеном плану. Договор око реализације екскурзије,  одређених свечаности, консултовање око набавке уџбеника, извођења одређених активности (прослава школске славе Светог Саве)
· ради праћења  адаптације ученика првог разреда анкетирани су родитељи ученика
· циљ наше школе јесте што успешнија сарадња између школе и породице.  На крају првог полугодишта и школске године  спроведена је анкета за родитеље ученика како бисмо чули њихово мишљење о школи, програму сарадње, методама  рада,  и уопште о животу школе. Подаци добијени анкетом служе као основ за унапређивања сарадње породице и школе. 
· ради реализације процеса самовредновања одређених области, спроведена је и анкета за родитеље 
· непосредно учешће родитеља у раду школе, остварено је укључивањем родитеља у ваннаставним активностима. Поводом обележавања школске славе Светог Саве, према традицији школе, резање славског колача са договором за наредну годину
· донација школи  у школском прибору
7.8. Програм социјалне заштите
    Програм социјалне заштите ученика односи се на побољшање положаја ученика у школи из осетљивих друштвених група, интензивнијој сарадњи са Центром за социјални рад. Програм подразумева активно учешће школе у подршци деци из осетљивих група и на развијање код ученика вредности пријатељства, солидарности, популарисање узајамног уважавања и поштовања различитости.

   Социјалана заштита подразумева и сарадњу са Интерресорном комисијом у Неготину. Сарадња подразумева контакте, размену информација, консултације и састанке у циљу обезбеђивања најбоље подршке ученицима из угрожених група. 

  Програм је реализован током читаве школске године. 

  У оквиру области-развијања код ученика вредности пријатељства, солидарности, популарисања узајамног уважавања и поштовања различитости организоване су одређене активности поводом Дечје недеље. Недеља је била посвећена деци, њиховим правима, чиме је сваки дан у недељи био резервисан за одређену активност.

   Ради развијања вредности пријатељства и поштовања различитости код ученика, на часовима одељењског старешине и грађанског васпитања, одржана је радионица за ученике на тему-Толеранција.

   У сарадњи са Црвеним крстом одржана је „Трка за срећније детињство“ у склопу Дечје недеље.      

  Током децембра, на часовима одељењског старешине, реализоване су теме које омогућавају развијање код деце вредности пријатељства, популарисање узајамног поштовања и уважавања, чиме се води брига о ученицима, препознавање и реаговање у случају насиља. Теме које су обрађене: „Како да избегнемо свађе и сукобе“?,“Како да избегнемо свађе и сукобе“ ? „Говоримо језиком љубави и поштовања“

7.9. Програм културних активности школе

    Од почетка школске године,  реализован је већи број културних активности у школи (приредбе, изложбе, обележавање значајних датума, посете установама). Културне активности школе припремају се на часовима секција (драмска, рецитаторска секција, хор), на  часовима српског језика, ликовне културе, верске наставе. У реализацији су подједнако ангажовани и ученици разредне и предметне наставе.  У реализацији овах активности учествују и наставници, библиотекар, педагог и директор школе. Помоћ у припремању и  реализацији одређених активности, припада  и  родитељима ученика.

    У септембру месецу школа је обележила Европски дан језика. Ученици су заједно са наставницама српског, немачког и енглеског језика израдили пано, који је био изложен у ходнику школе.

    Дечја недеља  под слоганом ,,Имам права да се играм, да се смејем, маштам и стварам и у бољи свет претварам“ обележена је прве недеље октобра. Реализоване су разноврсне активности: предавања, радионице, спортске игре,  цртање на бетону у школском дворишту (ученици од припремног до 4. разреда) - Хуманитарна акција Црвеног крста,  изложба  ликовних радова, пано литерарних радова, спортски дан.

   Поводом Нове године реализована је новогодишња приредба као и хуманитарни Новогодишњи базар.
   Школску славу, Светог Саву, наша школа је обележила 27. јануара уз традиционално резање колача, уз присуство свештеника и пригодан програм.


У априли месецу ученици и наставници наше школе учествовали су у реализацији Васкршњег сабора у Неготину. Организован је Ускршњи базар на коме су ученици продавали предмете које су израђивали у школи уз помоћ наставника. Прикупљен новац отишао је у хуманитарне сврхе.

Ученици из подручног одељења из Дупљана са својом учитељицом посетили су Народну библиотеку „Доситеј Новаковић“ у Неготину. Са децом се разговарало о библиотеци, како се постаје члан библиотеке, зашто се књиге позајмљују и зашто морају да се чувају. Сазнали су какве све то књиге постоје у библиотеци, научили шта су сликовнице, а шта енциклопедије, речници и атласи. Прелистали су неке занимљиве звучне и 3Д књиге, пратили трагове у књигама за детективе, слушали омиљене бајке. Било је ово дивно дружење са нашим драгим гостима и очекујемо их ускоро поново.
Учествивали смо у Ускршњем базару којји је одржан у Неготину у априлу месецу.


У мају месецу обележен је Дан школе на тему „Из корена прошлости ка крилима будућности“. Одржана је приредба и свечана седница.
    Обележени су значајни датуми: 26. септембар- Европски дан језика; од 5-9. октобра-Дечја недеља; 7-ог новембра Дан примирја у Првом светском рату;   16-ог новембра Међународни Дан толеранције; 1. децембра- Светски дан борбе против сиде; 30.јануара- Светски дан без дуванског дима; 8. март-Међународни дан жена; 7. април-Дан здравља ; прва недеља у мају – „Недеља сећања и заједништва“; 23.април-200 година од почетка Другог српског устанка у Такову 28. јун- Видовдан. 

7.10. Програм пријатељи деце Србије
  Пријатељи деце Србије је друштвена и васпитна организација основно-школске деце. У њој деца остварују потребе за игром, дружењем, забавом и друштвеним животом. Обједињавању активности деце врши се кроз програм Пријатељи деце Србије.  Реализација овог програма доприноси програмски осмишљеним и организованим активностима.

   Крај септембра месеца и почетак октобра, обележиле су припреме и реализација активности поводом Дечје недеље. Према предлогу организације Пријатељи деце Србије, обележили смо ову значајну недељу. Слоган овогодишње Дечје недеље био је „Ја сам дете имам план: Толеранција и убав за сваки дан“. Сви дани у недељи обележили су одређену активност (израда ликовних радова на тему слогана недеље; израда литерарних радова на исту тему дечје недеље; спортски дан).
8. ИЗВЕШТАЈ О РАДУ ПЕДАГОГА У ОКВИРУ 40-ТО ЧАСОВНЕ РАДНЕ НЕДЕЉЕ
На основу плана педагога предвиђеног Годишњим планом рада остварене су следеће  активности у оквиру задужења:

Планирање и програмирање  образовно-васпитног рада

• Учествовање у изради Годишњег плана рада установе и његових појединих делова (организација и облици рада,програма рада стручних тимова,сарадње са породицом,сарадње са друштвеном средином, превентивних програма);

• Учествовање у изради Школског програма, плана самовредновања и Развојног плана установе,

• Припремање годишњих и месечних планова рада педагога;

• Учествовање у избору и конципирању разних ваннаставних активности;

• Учешће у планирању и реализацији културних манифестација, наступа ученика (приредби, изложби) - Дечја недеља, Међународни Дан толеранције,Новогодишњи базар, Дан ружичастих мајица, 8. март, Ускршњи базар, Дан школе, Израда школског часописа ,,Вељкова свитања“, Недеља сећања и заједништва,Ускршњи базар...

Праћење и вредновање образовно-васпитног рада

• Праћење реализације плана и програма образовно-васпитног рада школе прегледом школске документације, месечних планова наставника;

• Праћење и анализа посећених часови у циљу остваривања увида у степен примене нових облика, метода и средстава рада, реализације ШРП – а;

• Рад на примени инструмената  самовредновање различитих области и активности рада установе;

     • Вреднован рад школе у оквиру процеса самовредновања – извршено је вредновање кључне области: „Организација рада школе, управљање људским и материјалним ресурсима“;
         • Праћење и анализе успеха и дисциплине ученика на класификационим периодима;

         • Праћење успеха ученика на такмичењима, пробном и завршном испитимау за упис у средње школе.

Рад са наставницима

• Пружање помоћи одељењским старешинама у реализацији појединих садржаја часа одељењске заједнице;
• Откривање узрока поремећаја понашања појединих ученика и преузимање одговарајућих васпитних мера;

• Сарадња са наставницима у остваривању задатака професионалне оријентације;

• Анализирање реализације часова редовне наставе у школи и других облика образовно-васпитног рада који су посећени Праћење начина вођења педагошке документације наставника;

• Пружање помоћи наставницима у осмишљавању рада са ученицима којима је потребна додатна подршка (ученицима са потешкоћама у учењу);

• Педагошко-инструктивни рад са наставницима и решавање проблема који се јављају у односима наставник-ученик;

• Рад са наставницима у припремању и планирању непосредног образовно-васпитног рада (планирање и припремање часа, избор облика, метода и средстава рада и сл.) ;

• Посета часова наставника .
Рад са децом, односно ученицима

• Саветодавни рад са ученицима који имају проблеме у учењу и понашању;

• Учествовање у појачаном васпитном раду за ученике који врше повреду правила понашања у школи или се не придржавају одлука директора и органа школе, непоравдано изостају са наставе 5 часова, односно који својим понашањем угрожавају друге у остваривању њихових права;

• Сарадња са члановима Ученичког парламента и учешће у њиховом раду;

• Рад на професионалној орјентацији ученика и каријерном вођењу.

Рад са родитељима, односно старатељима

• Инструктивно-саветодавни рад са родитељима  ученика који имају тешкоћа у учењу и понашању;

• Пружање помоћи родитељима у васпитном раду са децом (решавање       проблема конфликтних ситуација, проблема у комуникацији и сл.);

• Оспособљавање родитеља за решавање проблема који се односе на учење и понашање (разговор, давање савета);

• Рад са родитељима/старатељима у циљу прикупљања података о деци (анкетирање).

Рад са директором, стручним сарадницима, педагошким асистентом и пратиоцем детета, односно ученика

• Сарадња са директором у оквиру рада стручних тимова и комисија и редовна размена информација;

• Сарадња са директором на заједничком планирању активности, изради стратешких докумената установе, анализа и извештаја о раду школе;

• Тимски рад на проналажењу најефикаснијих начина унапређивања вођења педагошке документације у установи.
Рад у стручним органима и тимовима
• Учешће у раду седница одељењских и Наставничког већа

• Учешће у раду Тима за реализацију процеса самовредновања

• Учешће у раду Педагошког колегијума

• Учешће у раду стручних већа

• Учешће у раду Актива за  Школско развојно планирање- ШРП

• Учешће раду  Тима за развој школског програма

• Учешће у раду Тима за заштиту ученика од насиља

• Учешће у раду Школског одбора и Савета родитеља

• Учешће у раду Тима за израду Индивидуалног образовног плана ученика

• Учешће у раду Тима за професионалну оријентацију

• Учешће у раду Тима за обезбеђивање квалитета и развој установе


• Учешће у раду Тима за развој међупредметних компетенција и предузетништва


• Учешће у раду Ученичког парламента

• Решавани  су актуелни образовно-васпитни проблеми на седницама наставничких и одељењских већа 

•Извршена редовна извештавања о резултатима обављених анализа, прегледа, испитивања.

Сарадња са надлежним установама, организацијама, удружењима и јединицом локалне самоуправе

Сарадња са Црвеним крстом у Неготину у циљу организовања предавања за ученике и сровођења хуманитарне акције ,,Трка за срећније детињство“

Сарадња са МУП-ом Неготин (одржавана предавања за ученике)
Сарадња са Ватрогасном станицом Неготин (одржавана предавања за ученике)

Срадња са Центром за социјални рад

Сарадња са Интерресорном комисијом

Сарадња са Дечјим диспанзером Дома здравља у Неготину

Воћење документације, припрема за рад и стручно усавршавање

• Вођење документације о свом раду: планова рада (годишњи-глобални и месечни- оперативни), дневник рада, евиденција о раду са ученицима , документација о извршеном истраживачком раду, обављеним посетама, извештајима итд;

• Ажурирање и вођење документације која се као докази користе у процесу самовредновања рада школе, као и документације процеса школског развојног планирања;

• Вођење евиденције и документације о сарадњи са  наставницима и родитељима;

• Припрема и планирање предавања, радионица за ученике, наставнике;

• Припремање анализа, приказа, извештаја;

• Припремање материјала за поједина истраживања и израда инструмената;

• Планирање посета часовима;

• Праћење и проучавање потребне стручне литературе;

• Припремање  инструмената за процес самовредновања рада школе
9. ИЗВЕШТАЈ РАДА ДИРЕКТОРА ШКОЛЕ
      На основу програма рада директора школе предвиђених Годишњим планом рада за школску 2026/2027.годину,  остварена су следећи задаци и активности:

ПЛАНИРАЊЕ  И ПРОГРАМИРАЊЕ

- израда личног плана рада 

- израда нацрта Предшколског, Школског и Годишњег плана рада,

- праћење реализације Школског развојног плана од 2026-2031. године,

- израда финансијског плана за буџетску 2026. годину,

- израда елабората и програма за уређивање школа

- вреднован рад школе у оквиру процеса самовредновања

ПОСЛОВИ У ОРГАНИЗАЦИЈИ РАДА 

· помоћ у организацији одељењских заједница

· израда распореда часова 

· организација рада секција ученика и КЈД школе

·  прослава Св.Саве и Дана школе

·  рад ваннаставног особља

·  рад стручних органа

·  учешће у процесу самовредновања 

·  учешће у реализацији Школског развојног плана

ПОСЛОВИ РУКОВОЂЕЊА

· упознавање закона и других прописа

· решавање кадровских питања

· организовање дежурстава

· припрема и вођење седница стручних органа

ПЕДАГОШКО – ИНСТРУКТИВНИ РАД

· сарадња са наставницима у процесу планирања и програмирања

· помоћ у реализацији појединих наставних садржаја

· помоћ приправницима у раду

· присуствовање часовима предметне, разредне наставе и огледним часова

· обилазак осталих облика рада

АДМИНИСТРАТИВНО – ФИНАНСИЈСКИ ПОСЛОВИ

· праћење прописа и финансијског пословања

САРАДЊА СА МИНИСТАРСТВОМ ПРОСВЕТЕ И

ЛОКАЛНИМ ОРГАНИМА УПРАВЕ

Извештај о раду директора школе је посебан докуменат који усваја Школски одбор.                                                                                            
10. СТРУЧНО УСАВРШАВАЊЕ  НАСТАВНИКА

У току  школске 2026/2027. године у ОШ “Павле Илић Вељко” релизован је план стручног усавршавања, планиран   Годишњим планом рада .   

        На основу личних планова стручног усавршавања наставника израђени су планови стручног усавршавања наставника на нивоу стручних већа наставника.              

    Стално стручно усавршавање остварује се  активностима које предузима  установа у оквиру својих разноврсних активности, препоручене активности: извођење угледних часова, односно активности са дискусијом и анализом, излагање са стручних усавршавања, приказ књиге, приручника, стручног чланка, часописа, приказ сајта, блога, публиковање стручних радова, остваривање истраживања које доприноси унапређивању образовно-васпитног процеса, стручне посете дефинисане Развојним планом, остваривање пројеката образовно-васпитног карактера у школи, учешће у стручним активима, маркетингу школе и рад у радним телима и програмима. 

      На основу анализе личних планова стручног усавршавања за ову школску годину најзаступљеније су следеће активности стручног усавршавања у установи: остваривање пројекта образовно –васпитног  карактера у школи (изложбе, приредбе) , извођење угледних часова са анализом. 

    Угледни часови су организовани тако да се по нечему разликују од часова који наставници реализују у свакодневном раду. Наставници су показали своју стручност, креативност, иновативност у припремању и реализацији датих часова. На овим часовима је примећена већа активност ученика на часовима, мећусобна интеракција, развој и подстицање такмичарског духа, предходна припрема и израда одређених радова/паноа. Претходна припрема и примена наставних средстава и дидактичког материјала, на поједниним часовима, омогућила је стицање трајних, квалитетних знања, на занимљив начин.  
Што се тиче стручног усавршавања ван установе, већина наставника похађала је разноврсне он лајн семинаре и стручне скупове у току школске године.

   
Током осмишљавања, припреме и реализовања одређених приредби, изложби, школског листа, код наставника који  су за то  задужени, примећена је велика мотивисаност, креативност и иновативност. 

           Реализовани су часови уз употребу мултимедијалних средстава и различитих облика и метода рада на часу планираних ШРП-ом, које су могли да посећују заинтересовани наставници у циљу размене идеја и искустава и осавремењивања наставног процеса.
11. РЕАЛИЗАЦИЈА ПРОГРАМА ШКОЛСКОГ МАРКЕТИНГА
     Наша школа је  информације о раду школе презентовала усменим информацијама, преко огласне табле у ходницима и учионицама:

· На редовним часовима

· На састанцима одељењских заједница

· На састанцима колектива и стручних органа

· На родитељским састанцима 

  На крају класификационих периода ( прво тромесечје и прво полугодиште, друго тромесечје, крај школске године), родитељи су обавештени о  раду и успеху ученика.

   Школа има своју интернет и фејсбук страницу. Школски лист уређују чланови тима у коме је дат краћи опис значајних догађаја у протеклој школској години. Поред текста догађаји су представљени већим бројем фотографија.  

12. РЕЗУЛТАТИ РАДА
Завршни испит ученика осмог разреда
Завршни испит се одржао у ОШ ,,Вера Радосављевић“ у Неготину, у предвиђеном времену. Ове школске године петоро ученика осмог разреда радило је завршни испит.


У понедељак, 15.06.2026. године рађен је тест из српског језика и књижевности са почетком у 09:00 часова. Пре почетка рада дежурни наставник је дао ученицима све потребне инструкције. Завршни испит из српског језика и књижевности завршен је у 11:00 часова.


У уторак, 16.06.2026. године рађен је тест из математике од 9:00 часова. Пре почетка рада дежурни наставник је дао ученицима све потребне инструкције. Завршни испит из математике завршен је у 11:00 часова.


У среду, 17.06.2026. године рађене је тест из трећег предмета  са почетком у 09:00 часова. Пре почетка рада дежурни наставник је дао ученицима све потребне инструкције. Завршни испит из трећег предмета завршен је у 11:00 часова.

Просечно постигнуће ученика на тесту из српског језика и књижевности изражено у бодовима на скали од 0-20: 4,50.

Просечно постигнуће ученика на тесту и зматематике изражено у бодовима на скали од 0-20: 6,2.

Просечно постигнуће ученика на тесту из историје изражено у бодовима на скали од 0-20: 7,3 .

Просечно постигнуће ученика на тесту из хемије изражено у бодовима на скали од 0-20: 8,5.

Сви ученици уписани су у Средње школе у првом уписном кругу и то: 1 ученик уписао је Средњу музичку школу ,,Стеван Мокрањац“ у Неготину, 1 ученик уписао је Машинско-електротехничку школу у Бору (смер: возач моторних возила), 1 ученица уписала је Неготинску гимназију (друштвено-језички смер), док су 2 ученика уписала Пољопривредну школу ,,Рајко Боснић „ у Неготину (смерови: пољопривредни техничар и пекар).
Постигнути резултати  у школској 2025/26. години су следећи:
Данило Стрејић – ученик 8. разреда освојио је 3. место на Општинском и 2. место на Окружном талмичењу из немачког језика

Предраг Филиповић - ученик 8. разреда освојио је 3. место на Општинском такмичењу из Енглеског језика.
 Да би се побољшали резултати рада потребно је интензивирати, поред редовне наставе и додатни рад са ученицима, мотивисати их, примењивати нове и другачије методе рада, појачати ваннаставне активности као и посебне облике ваннаставних активности. Посебно је потребно интензивирати рад са родитељима.
Изузетно залагање свих запослених, као и ученика и њихових родитеља, које је било фокусирано првенствено према одржању остваривања и квалитета образовно - васпитног процеса, омогућило  је да се ова школска година успешно заврши.

                                                                                                                                  Директор школе

Јасна Станојевић
ОСНОВНА ШКОЛА

''ПАВЛЕ ИЛИЋ-ВЕЉКО''

ДУШАНОВАЦ

Бр: 03-26/26-26
Од: 15.09.2026. године

На основу члана 119. став 1 тачка 14) Закона о основама система образовања и васпитања (''Службени гласник РС'', броj 88/2017, 27/2018 др. закон, 10/2019, 6/2020,  129/2021, 92/2023 и 19/2025) и члана 44. став 1 тачка 15) Статута Основне школе ''Павле Илић-Вељко'' из Душановца Школски одбор Основне школе ''Павле Илић-Вељко'' из Душановца на седници одржаној дана 15.09.2026. године  донео је следећу  

О Д Л У К У

Усваја се Извештај о раду школе за школску 2025/2026. годину.
   Председник Школског одбора














                                                    
              




 __________________________







                        Каћа Петрушевска

